RUSI POTVRDILI: Srbija ulazi u vojnu i političku uniju sa Rusijom! - Centar za evroatlantske studije - CEAS\nOvo je preneo uticajni ruski državni portal “Vesti.ru” koji članstvo Srbije u vojno-političkoj zajednici država Evroazije (CSTO) navodi kao jedan od rezultata nedavne posete zamenika ruskoh premijera Dmitrija Rogozina Beogradu.\nO mogućnosti ulaska Srbije u Evroazijski savez izveštavaju i RIA Novosti koje navode da bi pored naše zemlje, članica STO mogla da postane i Ukrajina.\nMoskva, koja je inicirala stvaranje CSTO, u poslednje vreme insistira na jačanju i institucionalizaciji te organizacije. Sa tim ciljem formirane su kolektivne oružane snage za operativno delovanje, koje bi mogle da deluju na teritoriji bilo koje zemlje članice, a čiju okosnicu čine ruske trupe. Evroazijsku organizaciju CSTO na Zapadu karakterišu kao svojevrstan odgovor Moskve i Ruske federacije NATO paktu.\nVojno-politička zajednica CSTO stvorena je od strane jednog broja država Evroazije na osnovu Ugovora o kolektivnoj bezbednosti (CST) koji je potpisan j15. maja 1992.\nPrema Ugovoru, države članice garantuju svoju bezbednost na kolektivnoj osnovi. Prema članu 4 predviđeno je da u slučaju akta agresije protiv bilo koje od država članica ostale članice pruže neophodnu pomoć uključujući i vojnu pomoć.\nU Rusiji ali i van nje , organizaciju CSTO vide kao naslednicu nekadašnjeg Varšavskog ugovora koji je tokom hladnog rata pedesetih godina ali i kasnije predstavljao protivtežu NATO paktu.\nGeneral-pukovnik Leonid Ivašov, koji je bio jedan od učesnika ugovora potpisanog u Taškentu 1992. kojimje stvoren Evroazijski savez nedavno je izjavio kako je stvaranje ovakve organizacije bilo zamišljeno još pre 20 godina kako bi se osigurala sigurnost na “postsovjetskom prostoru” i da CSTO svakako predtavlja veliki korak napred za globalni mir.


Dodik i Višković uručili Plaketu prijateljstva Borisovu\nBANjALUKA - Premijer Republike Srpske Radovan Višković uručio je prošle sedmice u prisustvu srpskog člana Predsjedništva BiH Milorada Dodika Plaketu dopisniku "Ruske gazete" Aleksandru Borisovu, koji završava svoju službu u regionu.\nU Srpskoj tri smrtna slučaja\nPANDEMIJA POVEĆAVA DUG Zaduženje Srpske oko 5,4 milijardi KM\nSARAJEVO - BiH je poznata po velikom broju političkih partija čiji izvještaji svake godine dolaze pod lupu Centralne izborne komisije (CIK), a najnoviji podaci iz evidencije te institucije pokazuju da stranke duguju više od 200.000 maraka po osnovu izrečenih kazni.\nProširuje se migrantski kamp Lipa, povratnici u strahu\nFotografije iz vazduha pokazuju da se, najvjerovatnije, već vrše pripreme za proširenje migrantskog kampa u srpskom selu Lipa. Tamo bi trebalo da se izmjeste migranti iz bihaćke Bire koja se, uskoro, raspušta.\nSARAJEVO, BANJALUKA - Instrukcija o postupanju organa za sprovođenje izbora na izborni dan u uslovima epidemije kovida-19 koju je izradila Centralna izborna komisija (CIK) BiH puna je nejasnoća i insistiranje na njenom sprovođenju umnogome će otežati i drastično usporiti izborni proces, što će za posljedicu imati veoma malu izlaznost na izborima zakazanim za 15. novembar.\nKolone vozila čekaju u Gradišci, Gradini i Izačiću\nKolone vozila čekaju na izlaz iz BiH prema Hrvatskoj na graničnim prelazima Gradiška, Gradina i Izačić, saopšteno je iz Bihamka.\nPotpisivanje Vašingtonskog sporazuma uskomešalo političko Sarajevo\nSrpski član Predsjedništva BiH Milorad Dodik izjavio je da se politička scena u Sarajevu posebno uskomešala poslije spoljnopolitičkog uspjeha Srbije zbog potpisivanja Vašingtonskog sporazuma, te da su se Bošnjaci osjetili ugroženima.\nHoće li Srbi u Mostaru konačno imati autentične političke predstavnike?\nPoslije dvanaest godina, u decembru bi trebalo da budu održani lokalni izbori u Mostaru. Do sada, srpsku zajednicu u političkom smislu, zastupali su predstavnici političkih partija sa hrvatskim i bošnjačkim predznakom.\nKadeti Radnika savladali ekipu Modriče sa 3:2 i plasirali se u finale prvenstva ...


Nenad Popović: Nezavisno Kosovo u ekonomskom smislu neodrživo\n«Nezavisno Kosovo je u ekonomskom smislu neodrživo narednih 20 do 30 godina, a ekonomska stabilnost Kosova moguća je samo kroz stratešku saradnju Beograda, Prištine, UNMIK-a i medjunarodne zajednice», istakao je u Vašingtonu Nenad Popović, direktor ekonomskog tima vlade Srbije za Kosovo i Metohiju. On je u centru Vudro Vilson održao prezentaciju na temu uloge ekonomske saradnje u razrešenju medju-etničkog konflikta.\nNenad Popović je u toku svoje prezentacije ukazao na skromni ekonomski ravoj koji je načinjen na Kosovu od uspostavljanja medjunarodne administracije, i podsetio da Beograd i dalje plaća kosovski spoljni dug koji, posle najnovijeg otpisa duga od strane Medjunarodnog monetarnog fonda, iznosi 1,2 milijarde dolara. «To znači da svakog dana, SCG plaća 120,000 dolara kosovskog duga» naglasio je Popović. On je ukazao da, uprkos velikim stranim ulaganjima od 1999. do danas, više od 12% kosovskog stanovništva živi u ekstremnom siromaštvu, a da je zaposlena svega jedna trećina radno sposobnog stanovništva. Popovićeva osnovna poruka glasila je da je za ekonomski razvoj Kosova neophodna koordinacija i konsultacija sa Beogradom.\n«Kosovo samo za sebe ne može da bude održivo još bar 30 godina po svim ekonomskim analizama. Mi smo izneli tezu da je «manje od nezavisnosti, više od autonomije» najbolji ekonomski model za Kosovo i Metohiju. Da li će bilo koji investitor radije da investira u tržište od dva miliona ljudi, ili od 10 miliona zajedno sa Srbijom? Naravno, tamo gde je veći potencijal, jer to je suština ekonomije. Ona ne poznaje granice, mikro-države i mikro-potencijali kakvi postoje na Balkanu su ekonomski neodrživi. Kosovske vlasti ne mogu da plaćaju sopstvene dugove, i ne razmišljaju dugoročno.»\nPopović je oštro kritikovao model privatizacije na Kosovu, za koji je rekao da je «nepošten i nelegalan» i dodao da je današnja ekonomska situacija na Kosovu neodrživa za srpsko stanovništvo koje je mahom bez posla, i čija je bezbednost ugrožena.\n«Najveća prepreka je bezbednost, kretanje ljudi, druga je nezaposlenost koja je najveća u Evropi. Ne možemo da govorimo o nekom ekonomskom razvoju a da ne obezbedimo radna mesta tim ljudima. Stvaranje radnih mesta je jedan od osnovnih zadataka ekonomskog tima za KM. Što se tiče ostalih problema, tu je problem elektro-energije. Na Kosovu nema dovoljno struje, fabrike ne mogu da rade jer se struja isključuje na svaka dva-tri sata. I to je ključni problem, i zato insistiramo na što skorijem dijalogu da bi se situacija popravila, da sledeću zimu dočekamo u što boljoj situaciji. Dijalog je počeo sa UNMIK-om, a nadamo se da će uskoro da započne i sa albanskom stranom».\nŠef ekonomskog tima za KM je kao pozitivan primer ekonomske saradnje pod medjunarodnom supervizijom u post-konfliktnom društvu naveo distrikt Brčko, ističući da su tri naroda uspela da prebrode etnički jaz i učestvuju u izgradnji svoje zajednice.


Termoelekrana Morava, Svilajnac, 2014, ilustrativna fotografija\nSrbija planira da do 2030. godine smanji emisiju gasova sa efektom staklene bašte za 9,8 odsto, u odnosu na 1990. Iako je po odnosu prema zagađenju okoline na evropskom začelju, stručnjaci predviđaju bi da bi od zemlje u kojoj dominira proizvodnja na uglju, u narednih tridesetak godina, mogla da uđe u krug onih koje maksimalno koriste obnovljive izvore energije.\nPrvi vetropark u Srbiji, baš negde u vreme postizanja globalnog klimatskog sporazuma u Parizu, otvoren je kod Kule. Potvrda, najavile su vlasti, da energetika Srbije hvata korak sa svetom.\nTo su samo lepe želje za budućnost, kaže Željko Požarac iz Zelenih Srbije, koja se još ne vidi od silne ugljene prašine.\n"U XXI veku i dalje ložimo ugalj u Obrenovcu, da bi proizvodili struju. Pare se i dalje ulažu u rudnike uglja, umesto da se ulažu u obnovljive izvore energije - vetar, sunce i vodu. I dalje se bavimo tehnologijama XVII i XVIII veka", navodi Požarac.\nMada je srpska industrija zanemarljiva u svetskim okvirima, sektor energetike je veliki problem jer je najveći emiter gasova koji utiču na klimu.\n"Termoelektrane jesu najveći emiteri. Cifre još nemamo, ali se nadamo da će tokom 2016. godine biti usvojen zakon koji će obavezati energetiku, svako postrojenje posebno i pojedina industrijska postrojenja, da izveštavaju o svojim pojedinačnim emisijama na godišnjem nivou", kaže Danijela Božanić, šef Odseka za klimatske promene u Ministarstvu poljoprivrede i zaštite životne sredine.\nU ukupnoj emisiji štetnih gasova u Srbiji, sektor energetike učestvuje sa čak 80 odsto, zbog čega je u državnoj strategiji akcenat smanjenja stavljen na tu oblast.\nSa druge strane, pojedine nevladine organizacije smatraju da sve ukazuje da se malo radi na tome.\nZvezdan Kalmar, iz Centra za ekologiju i održivi razvoj, rekao je da se čini da Srbija još neće primenjivati radikalnije mere.\n"Vidi se po novoj nacionalnoj strategiji da Srbija nema nameru da smanjuje emisije do 2030. godine. Problem je loš pristup rešavanju problema energetske sigurnosti."\n"Vidi se po novoj nacionalnoj strategiji da Srbija nema nameru da smanjuje emisije do 2030. godine. Problem je loš pristup rešavanju problema energetske sigurnosti. Srbija očigledno nema nameru da poboljša svoj odnos prema prirodi i klimatskim promenama", ističe Kalmar.\nPlan Srbije je da do 2020. poveća udeo obnovljivih izvora energije u finalnoj potrošnji struje sa dosadašnjih 21, na 27 procenata, kao i da sve više ulaže u projekte "zelene energije".\nElektrična energija iz obnovljivih izvora dolazi mahom iz hidroelektrana. Mali pomak napred trebalo bi da bude izgradnja još jednog vetroparka koji će biti u okolini Vršca.\nDanijela Božanić kaže da predstoje dva ključna momenta.\nEksploatacija uglja, ilustrativna fotografija\n"Smanjivati emisije treba zamenom stare tehnologije za novu. Time povećavate energetsku efikasnost i samim tim smanjujete emisije. Povećanje udela obnovljivih izvora energije znači smanjenje upotrebe uglja. Pored toga je uzeto u obzir da će određeni broj industrijskih postrojenja, kao što su železare i cementare, povećati energetsku efikasnost korišćenjem najbolje tehnologije", kaže Božanić.\nDa bi Srbija do 2030. dostigla zacrtani cilj, neophodno je povećanje energetske efikasnosti, prvenstveno u proizvodnji i distribuciji toplotne i električne energije.\nTakođe, ulazak u Evropsku uniju podrazumeva ispunjavanje uslova iz oblasti ekologije.\nLista zagađivača životne okoline u Srbiji, kaže Željko Požarac, skoro da je beskonačna, što je u Evropi nezamislivo.\n"Svi su zagađivači, od Obrenovca pa dalje. Kada bi pravili spisak zagađivača, trebalo bi nam par tomova, da bi popisali sve. Već sada u Austriji, u nekim manjim gradovima i selima, svi građani, bez izuzetka, se greju na obnovljive izvore energije: toplotnim pumama, solarnim panelima, vetrovima. Čak svi voze auta na električni pogon", ocenjuje Požarac.\nNajveći problem je, tvrdi Željko Požarac, što i u ekologiji zakoni u Srbiji uglavnom važe samo na papiru.\n"Mi smo takva zemlja. Kod nas ne važe zakoni i propisi. Zašto bi neka fabrika, na svoj dimnjak, stavila filter koji pročišćava izduvne gasove, koji košta milion evra, kada može, nekom lokalnom moćniku, dati 5.000 evra, da taj dim izlazi u atmosferu bez prećišćenja. Mi zbog toga živimo u smogu. U Obrenovcu, 75% dece ima problema sa plućima, astmom, disajnim organima", reči su Željka Požarca.\nSrbija ima takav potencijal obnovljivih izvora energije, biomase, hidroenergije, sunca i vetra, da bi do 2030, kako smatraju iz NVO sektora, mogla da zameni polovinu "ugljenih kapacite". Zvezdan Kalmar je i još veći optimista.\n"Uz malo jači napor, sinhronizaciju političke volje, konsenzusa između civilnog sektora, lokalnih samouprava i našeg glavnog operatora, možemo do 2040. da zamenimo svu značajnu energetiku obnovljivim izvorima. Finansijska sredstva lebde u vazduhu, samo ih treba iskoristiti", kaže Kalmar.\nDa bi se učinio korak napred, Srbija "prodisala" i bar malo pomogla da planeta Zemlja preživi, potrebna je i promena svesti. Do 2030, zaključuje Danijela Božanić, ima vremena da se učini neophodno.\n"Nije to stvar koju možete preko noći da uradite, da ukinete ugalj i prebacite se na nove tehnologije. Za to treba neko vreme. Sporazum, u dugoročnom periodu, je propisao da treba da budemo društvo bez emisija i bez efekta staklene bašte do kraja veka", zaključuje Božanić.\nVOA video: Uticaj klimatskih promjena na Srbiju


Zahtevamo odlaganje! – MINISTARSTVO PROSTORA\nPosted byministarstvoprostora December 4, 2020 December 3, 2020 Posted inprimedbeTags:javni uvid, plan, primedbe, rani javni uvid\nU situaciji pogoršane epidemiološke situacije, kada je broj potvrđenih slučajeva zaraze bolešću COVID-19 gotovo 8000 u poslednja 24 sata, i kada je hospitalizovano više od 7000 ljudi, nije moguće sprovoditi javne konsultacije i omogućiti učešće javnosti u procesu donošenja odluka.\nZahtevamo od Vlade Republike Srbije, nadležnih ministarstava, grada Beograda i drugih jedinica lokalne samouprave da, bez odlaganja, obustave sve postupke javnog uvida u planske akte i sve postupke procene uticaja na životnu sredinu, do ukidanja vanredne situacije.\nU uslovima vanredne situacije, kada postoji opravdan rizik od zaraze učesnika javnih konsultacija, neophodno je obezbediti dosledno poštovanje načela učešća javnosti koje je promovisano Zakonom o planiranju i izgradnji i Zakonom o zaštiti životne sredine. Postupci koji se sprovode bez učešća javnosti jesu protivzakoniti postupci i primeri su direktnog kršenja garantovanih prava javnosti da učestvuje u procesu donošenja odluka.\nNakon smirivanja epidemiološke situacije i ukidanja vanredne situacije potrebno je omogućiti sprovođenje javnih konsultacija i javnih rasprava uz poštovanje svih epidemioloških mera, odnosno, u prostorijama gde je moguće održati bezbednu distancu i primeniti sve mere prevencije širenja zaraze.\nPosebno zahtevamo od grada Beograda da, bez odlaganja, obustavi postupke javnog uvida u nacrte planova detaljne regulacije za deo Makiškog polja i prostorne celine Kosančićev venac, jer ne postoje uslovi da se javni uvid sprovode u skladu sa zakonom.\nIgnorisanje ovih zahteva predstavljalo bi grubo kršenje demokratskih načela i direktno izlaganje građana rizicima od zaraze korona virusom.\nUdruženja i stručnjaci, potpisnici ovog apela, podržavaju slične inicijative drugih udruženja, pokreta i pojedinaca, smatrajući ih u potpunosti opravdanima.\nU Beogradu 3. decembra 2020. godine\nBeogradska otvorena škola, Centar za kulturnu dekontaminaciju, Inicijativa Pravo na vodu, Ministarstvo prostora, Ne davimo Beograd, Organizaciju za političku ekologiju Polekol, Regulatorni Institut za obnovljivu energiju – RERI, WWF Adria


Moj posao je da ljudima saopštim istinu, ma koliko ona neprijatna bila: Aleksandar Vučić\nPišu: Nevena Bogdanović i Dušan Komarčević\n'Zamrznuti konflikt ne znači ništa'\n„Morate da pregovarate ne zato što volite, nego zato što želite da dobijete vreme za Srbiju“, rekao je Vučić.\n„U periodu dijaloga uspeli smo da sačuvamo mir i stabilnost. Tokom trajanja dijaloga nije bilo žrtava međunacionalnih sukoba niti ubistava, ako izuzmemo ubistvo Olivera Ivanović (jednog od lidera kosovskih Srba, prim. RSE). U periodu trajanja dijaloga, nije bilo intenzivnijih bezbednosnih kriza, u njih smo upadali kad je dijalog prestajao“, kaže Vučić.\nZasedanju prisustvuje 156 narodnih poslanika, premijerka, ministri i direktor Kancelarije za Kosovo\n„Voleo bih da u Crkvi možete da nađete nešto što bi vam pomoglo da ulijete mir u ovaj narod, ali toga nema tamo. Voleo bih da možete da ih nađete u Srpskoj akademiji nauka i umetnosti. Nažalost, morate sami to da uradite“, rekao je Jovanović.\nVučić ulazi u parlament\nZa lidere dela opozicije izveštaj o Kosovu sraman: Dragan Đilas (L), Vuk Jeremić i Boško Obradović\nPredsednik Srbije Aleksandar Vučić je 24. maja, nakon sastanka sa predstavnicima kosovskih Srba, odluku dela opozicije da bojkotuje skupštinsku sednicu nazvao “bezobrazlukom”.


Preduzetništvo | Include Me\nPreduzetništvo ide ruku pod ruku sa inovacijama i sposobnošću stavranja novih ideja, kreiranja novih rešenja i pokretanja novih proizvoda. Najuspešniji preduzetnici nisu samo oni koji najviše rade, već oni koji su najinovativniji. Veliki inovatori ne vde svet crno-belo. Dok većina ljudi misli da uvek mora izabrati jednu od ponuđenih opcija, oni uspevaju da ih sve iskoiriste i objedine. U vreme kada su mobilni telefoni služili samo za telefoniranje, a muzički uređaji samo za reprodukovanje muzike, inovatori su videli dalje od konvencionalnih granica.\nPretvaranje poslovne ideje mlade ososbe u jasan i dobro argumentovan biznis plan predstavlja prvi vitalan deo procesa. Šabloni biznis planova dostupni su u mnogim agencijama za preduzeća i treninge, bankama kao i na Internetu, a klasični biznis planovi su na neki način već zastareli jer se mnogo više govori o biznis modelima i modelovanju uopšte. Nekim grupama mladih ljudi će možda biti potrebna posebna pomoć i podrška pri razvijanju poslovnih ideja u biznis modele. Najefektivniji pristup ovom problemu bi mogao da bude dodela mentora ili savetnika, što u isto vreme podrazumeva i nekoga na koga mlada osoba može da se ugleda. Njihove potrebe mogu da variraju od savetovanja i ohrabrivanja da razmotre samozapošljavanje kao opciju, do specijalizovanih konsultacija kada se biznis već pokrene. Često je potrebno da mentori prođu kroz dodatni trening i dobiju savete o tome kako da odgovore na specijalne potrebe ovakvih grupa. Za mlade ljude koji su prerano napustili školu ili su iz nje izbačeni i zavise od državne ili socijalne pomoći pokretanje sopstvenog posla može biti izvor velikog ponosa i nezavisnosti, jer bi po prvi put u životu mogli da smanje meru u kojoj zavise od drugih.\nVažno je imati u vidu određene aspekte preduzetničkog razvoja:\nDobra poslovna ideja može biti odbijena zbog loše prezentacije biznis plana. Mnogi mladi ljudi imaju poteškoće sa pisanjem ali su i pored toga talentovani za biznis i imaju potencijal da postanu uspešni preduzetnici.\nBiznis mentor služi da mladoj osobi pomogne u toku priprema biznis plana/modela, pri razvijanju njenih ideja i pripremi za dalje korake, što je možda i najvažnija pomoć koju mlada osoba može da dobije u ovom smislu.\nProces razvoja biznis plana često će biti otežan zbog nedostatka nekih veštna kod mlade odobe.\nPriprema biznis plana često pokreće više pitanja nego što daje odgovora, na primer: Da li postoji tržište?, Da li će ideja uspeti da se realizuje?, Da li mlada osoba zaista želi da bude preduzetnik? itd. Uloga mentora/omladinskih radnika treba da bude pružanje pomoći mladima da razjasne ova pitanja na najbolji mogući način.\nPrethodnoKorištenje uzora u obrazovanju


Vučić: Konkretni rezultati u istrazi ubistva novinara – Nadlanu.com\nVučić: Konkretni rezultati u istrazi ubistva novinara\nObjavljeno 28. avg 2013. / 17:09:33\n"Uveren sam da ćemo posle mnogo godina u kojima nije došlo do istine i pravde to uspeti da ispunimo i to bi bilo veoma važno i za poštovanje principa prava, pravde i pravičnosti, ali i za porodice žrtava ubijenih i stradalih i mislim da ćemo taj posao uspešno obaviti", rekao je Vučić televiziji B92.\nRešavanje velikih slučajeva privatizacije\n"Očekujem da do kraja godine sve istrage budu završene i tužioci podnesu optužnice ili kažu da nije bilo krivičnog dela. Mi ćemo taj rezultat ostvariti. Mislim da su svi ti predmeti u obradi, i Nacionalna štedionica, što znači da nema više nijednog predmeta koji je netaknut", rekao je Vučić.\n"U prethodnom periodu najviše je podneto optužnica iz oblasti organizovanog kriminala. Direktno je podignuto 117 optužnica u krivičnim postupcima povedenim nakon 1. avgusta 2012. godine, a 113 od tih 117 optužnica je potvrđeno, a za devet osoba u toku je suđenje i već je doneta jedna pravosnažna presuda, što znači da je vrlo efikasno krenulo i u oblasti pravosuđa", rekao je Vučić.\n"Nedostaje nam tužilaca za ovako jedan težak i obiman posao", rekao je Vučić.\nVučić je naveo da su na danas održanoj sednici Biroa za koordinaciju službi bezbednosti razmatrane četiri teme - završetak istraga o 24 sporne privatizacije, izveštaj Tužilaštva za organizovani kriminal i onome što je urađeno u prethodnih godinu dana, skupovi visokog rizika, prvenstveno predstojeća fudbalska utakmica Srbija - Hrvatska, i rad komisije za istragu ubistava novinara.\nNarednih dana o direktoru BIA\nVučić je rekao i da će narednih dana biti doneta odluka o novom direktoru Bezbednosno-informativne agencije (BIA).\nVučićeva Srpska napredna stranka predložila je dosadašnjeg direktora BIA Nebojšu Rodića za novog ministra odbrane, pošto se Vučić povukao sa te funkcije.\naleksandar vučićubistva novinara


Novi ciklus besplatnog kursa engleskog jezika u Američkom kutku - Novi Sad\nNovi ciklus besplatnog kursa engleskog jezika u Američkom kutku\n17:02:00 27.02.2020, Komentara: 0\nNovi Sad – Novi kurs engleskog jezika za početnike uskoro će početi u novosadskom Američkom kutku.\nU pitanju je Beginner English Language Learning Plus (BELL +) jednosemestralni program početnih kurseva engleskog jezika namenjen polaznicima starijim od 18 godina u cilju unapređenja kvalifikacija neophodnih za savremeno tržište rada. Časovi u trajanju od 90 minuta se održavaju dva puta nedeljno u prostorijama Američkog kutka, a pored osnova engleskog jezika, polaznici će imati priliku da se upoznaju sa američkom kulturom i vrednostima američkog društva.\nKurs je besplatan, a program BELL + pod pokroviteljstvom Ambasade SAD u Srbiji i u saradnji sa Američkim kutkom organizuje Američki savet. Program se organizuje u svih sedam Američkih kutaka u Srbiji, od kojih je jedan u Novom Sadu.\nElektronsku prijavu možete popuniti na: https://www.surveymonkey.com/r/BELLSPRING20\nRok za prijavljivanje je 5. mart, a odabrani kandidati biće obavešteni o datumu početka i terminima kursa! Selekciju odabranih kandidata uradiće Američki savet u Beogradu po zatvaranju konkursa, a Američki kutak u Novom Sadu obavestiće sve kandidate o rezultatima konkursa!


Usevi ulljane repice u dobrom stanju - Zaštita\nProizvođači treba da obilaze parcele na kojima ima sporadičnih oštećenja od buvača, ali se zaštita ne preporučuje.\nStanje u usevima uljane repice na području delovanja RC Kikinda je dobro. Vizuelnim pregledom useva na teritoriji Kikinde i Banatske Topole, registrovano je da se uljana repica nalazi u fenofazi razvoja dva do četiri lista ( BBCH 12-14 ). Na pregledanim parcelama setva uljane repice obavljena je u prvoj dekadi septembra meseca.\nPrilikom pregleda useva nije registrovano prisustvo štetočina na usevima uljane repice ( Phyllotreta spp. buvači; pagusenice repičine lisne ose Athalia rosae ), sem sporadičnih oštećenja na listovima kotiledona na uljanoj repici od buvača.\nU narednom periodu proizvođačima se preporučuje obilazak i pregled parcela pod uljanom repicom jer toplo vreme pogoduje razvoju pomenutih štetočina.\nPon 30 Oktobar, 2017 15:31\nTagovi: usevi uljane repice dobrom stanju


Pošta nagradila najbolje mlade istoričare – Lepe vesti ONLINE\nFoto: Pošta Srbije/Igor Đukanović\nPobednicima republičkog takmičenja za srednjoškolce iz istorije, Zoran Đorđević, v.d. direktora Pošte Srbije, uručio je u PTT muzeju u Beogradu specijalne nagrade i prigodne poklone, koje je obezbedila Pošta.\nJedanaest najboljih mladih istoričara iz deset gimnazija i srednjih stručnih škola u celoj Srbiji, nagrađeno je tablet računarima za izvanredan uspeh na nadmetanju održanom krajem maja, u konkurenciji više od sto kandidata.\n– Pošta Srbije neguje tradiciju svoje delatnosti koja je duža od dva veka i duboko je utkana u istoriju našeg društva i naroda. Istorija je jedna od najvažnijih nauka za očuvanje nacionalnog identiteta, a za Poštu Srbije, kao najstariju nacionalnu kompaniju, ona ima poseban značaj, pa će i naša podrška najboljim mladim istoričarima ubuduće postati redovna praksa. Na taj način želimo da motivišemo mlade da uče i čuvaju od nezaborava istorijske vrednosti, kao putokaz za budući razvoj našeg društva – rekao je Zoran Đorđević, čestitajući nagrađenim učenicima na postignutim rezultatima.\nMladi istoričari imali su priliku da se upoznaju sa aktivnostima PTT muzeja i njegovim eksponatima, zbirkama i podacima u vezi sa istorijom srpske pošte i razvojem poštanske tehnologije.\nObišli su stalnu izložbenu postavku, poštansku i tehničku zbirku, a od kustosa Muzeja saznali su o uvođenju i istoriji poštanskog saobraćaja u Srbiji i najznačajnijim ličnostima i njihovim izumima.


Jačaju odnosi naše zemlje i Velike Britanije: Šesta konferencija 1. novembra - Biznis Telegraf.rs\n07/09/21 | 13:39\nOrganizovanje konferencije podržavaju Ambasada Srbije u Londonu, Nacionalna akademija za javnu upravu, Srpska razvojna agencija, Privredna komora Srbije, i druge ustanove i udruženja\nŠesta konferencija o odnosima Velike Britanije i Srbije, pod nazivom "Mogućnosti nakon novog bilateralnog trgovinskog sporazuma", biće održana 1. novembra u organizaciji Eurosfera & Partners iz Beograda, a uz podršku Grupe za Srbiju Parlamenta Velike Britanije i Parlamentarne grupe prijateljstva sa Velikom Britanijom u Narodnoj skupštini.\nPrimena novog sporazuma će dovesti do veće trgovine i investicija, saopštili su organizatori.\nSvoje učešće u programu konferencije do sada su, između ostalih, potvrdili bivši ambasador Velike Britanije u Srbiji, Bosni i Hercegovini i Poljskoj, Čarls Kroford, Džejms Ker Lindsi iz Evropskog instituta Londonske škole ekonomije i političkih nauka, ambasadorka Srbije u Velikoj Britaniji, Aleksandra Joksimović, direktor KP Advisory Džejms Tornli, stručnjak za investicije Džejms Gan i šef predstavništva Britansko-srpske privredne komore, Siniša Krajčinović.\nTakođe, govoriće i direktor Nacionalne akademije za javnu upravu Dejan Miletić, advokat i bivši ministar za ekonomske odnose sa inostranstvom Milan Parivodić, apokrisarios arhiepiskopa kenterberijskog u SPC i kapelan Ambasade VB u Srbiji Robin Foks, predsednik Anglo-srpskog društva Vukašin Pavlović, direktor u Srpskom siti klubu iz Londona Nataša Kočiš.\nUčesnicima ove međunarodne konferencije pozdravne reči će na početku uputiti predsednik Grupe za Srbiju Parlamenta Velike Britanije Endru Bridžen, a skup će otvoriti potpredsednik Narodne skupštine Vladimir Orlić.\nOrganizovanje konferencije podržavaju Ambasada Srbije u Londonu, Nacionalna akademija za javnu upravu, Srpska razvojna agencija, Privredna komora Srbije, Anglikanska crkva, Centar za britanske studije, Srpski siti klub, Britansko društvo Srbije, Britansko-srpsko medicinsko udruženje i druge ustanove i udruženja.\nU novijem periodu se u odnosima dve zemlje uočavaju različite aktivnosti na planu jačanja ukupne i posebno privredne saradnje. Povodom predstojeće konferencije, Endru Bridžen, predsednik Grupe za Srbiju Parlamenta VB, rekao je da pozdravljaju inicijativu za organizaciju Šeste britansko-srpske konferencije kao instrumenta za povezivanje poslovnih ljudi iz Velike Britanije i Srbije.\n- Ekonomska saradnja između naših zemalja je u porastu u poslednje vreme i verujem da će parlamentarna saradnja nastaviti da doprinosi ovim procesima - rekao je Bridžen.\nU znaku snažne podrške dva parlamenta jačanju privredne, ali i naučne i kulturne saradnje, program konferencije će obuhvatiti i pitanja od značaja za saradnju grupa prijateljstva poslanika Parlamenta Velike Britanije i Narodne skupštine.\nPosle skandala sa carine, Hrvatska uzvraća kontra-tužbom: "Britanci kleveću, treba da povuku video"


Angel’s Breath - Ogledalo - eXperiment\nKoju šizmu nastavljam\nGde sam ja\nPričati i strepeti\nTvoje reči ponavljam\nBistar jak i siguran\nPesma Ogledalo objavljena je na albumu Angel’s Breath (Dah Anđela) 1995. godine na istoimenom projektu srpskih muzičara Milana Mladenovića i Mitra Subotića “Sube”. Prvobitno nazvan Dah Anđela bend su osnovali Milan i Suba zajedno sa gitaristom Goranom Vejvodom 1985. godine, da bi ubrzo nakon toga, zbog ličnih obaveza, bend prestao da postoji. Projekat je ponovo aktiviran u Sao Paulu u Brazilu, gde je Subotić preselio da živi početkom devedesetih godina dvadesetog veka. Projekat je uspostavljen u saradnji sa brazilskim muzičarima. Godine 1994. Milan i Suba snimaju album koji je svetlost dana ugledao tek 1995. godine, tako da Milan Mladenović nije doživeo njegovu premijeru, jer je preminuo 5. novembra 1994. godine.\nZa ovaj album Milan Mladenović je rekao sledeće:\nOvaj album predstavlja nastavak mog rada u borbi protiv primitivizma u današnjoj kulturi, koji je uzeo maha uglavnom zbog nemilosrdnih političkih igara moći, koje su prouzrokovale sveopšte udaljavanje od spiritualnog.\nRazlog za objavljivanje ove pesme baš na današnji dan je taj što je danas 21. septembra, pre 61. godinu, te 1958. godine rođen Dečak iz vode, Milan Mladenović. Srećan ti rođendan legendo. Znaj da se tvoja muzika još uvek sluša. Još uvek prenosi poruke i širi ideje za koje si živeo i borio se.\n21 September, 2019 eXperiment\tPosted in MuZiKaAaAa, Pesmičenje\tPost Permalink\n← Život predan umetnosti (LEONARD NORMAN COHEN, 1934 – 2016) – Bronislav Radulović\nRezultati Ivana Potića →


DRAMATIČNE SCENE U CRNOM MORU Brod uleteo u žestoku oluju, mornare u poslednjem momentu spasili KONOPCIMA (VIDEO)\nNeverovatna scena odigrala se u sredu na Crnom moru. Brod sa šestoricom turskih mornara naišao je na žestoku oluju, toliko jaku da je na kraju organizovana hitna akcija spasavanja. Pogledajte kako je to izgledalo:\nŠEST MESECI U ZAROBLJENIŠTVU Sud UN će 25. maja odlučiti o zahtevu Ukrajine za puštanjem mornara koje drži Rusija\nGORE VIŠE OD 36 sati Brodovi u Kerčkom moreuzu i dalje u plamenu\n“NIJE BILO INFILTRACIJE” Južna Koreja oslobodila severnokorejske mornare\n"Bregzit" će se dogoditi 31. oktobra, poručio je britanski ministar zadužen za pripremnu koordinaciju u slučaju "Bregzita" bez dogovora Majkl Gov, iako su poslanici prisilili premijera Borisa DŽonsona da zatraži odlaganje.\nHOROR U LJUBLJANI Prolaznici u kutiji za prvu pomoć pronaši ODSEČENU LJUDSKU RUKU\nLjubljanska policija istražuje potencijalni slučaj ubistva nakon što je obaveštena da je u kutiji za prvu pomoć pronađena odsečena ljudska ruka, objavili su slovenački mediji pozivajući se na nezvanične izvore.\nINCIDENT U TULUZU Automobilom uleteo među učenike ispred srednje škole\nNajmanje tri učenika kineske nacionalnosti povređena su kada je muškarac ispred srednje škole u blizini Tuluza namerno danas automobilom naleteo na grupu učenika, saopštio je izvor iz francuske policije.\nHiljade ljudi na protestu u Bukureštu zbog izmena pravosudnog sistema (VIDEO)\nHiljade ljudi okupilo se danas na protestu u Bukureštu protiv planiranih izmena pravosudnog sistema za koje tvrde da će omogućiti da korupcija na viskom nivou prođe nekažnjeno i protiv poreske reforme za koju upozoravaju da bi mogla da dovede do smanjenja plata.\nGutereš: Nema alternative dvodržavnom rešenju\nIdeja o Velikoj Albaniji ide preko GOSPOĐE ERDOGAN?\nTurska pokazuje da želi da ponovo bude jak faktor na Balkanu. S druge strane, kosovski predsednik Hašim Tači želi da iskoristi loše odnose između Turske i EU, da dobije na brzini u ostvarivanju kosovske državnosti pretnjom da će se integrisati sa Albanijom.\nGrci odbili da produže mere štednje posle 2018. godine\nGrčke vlasti danas su odbacile poziv međunarodnih kreditora da zvanična Atina nastavi sa primenom bolnih mera štednje i posle 2018. godine.\nGrčka Vlada saopštila je da je potpisala sporazum o prodaju većinskog udela u luci Solun, što je deo ugovorene prodaje u okviru dobijanja međunarodne pomoći.\nGrčka: Na stotine ljudi evakuisano zbog poplava\nViše stotina ljudi evakuisano je danas zbog poplava izazvanih obilnim kišama na severozapadu Grčke, u regionu Epir.


Organizator napada u Istanbulu bio agent gruzijske specijalne službe - 03.07.2016, Sputnik Srbija\nOrganizator napada u Istanbulu bio agent gruzijske specijalne službe\nČečenski terorista Ahmed Čatajev, navodni organizator terorističkog napada u Istanbulu, bio je agent gruzijske obaveštajne službe, saopštili su u Tbilisiju. 03.07.2016, Sputnik Srbija\nvesti, svet, turska, gruzija\n18:33 03.07.2016 (Osveženo: 18:34 03.07.2016)\n© REUTERS / Murad SezerForenzičari vrše istragu na aerodromu "kemal paša Ataturk" u Istanbulu\nČečenski terorista Ahmed Čatajev, navodni organizator terorističkog napada u Istanbulu, bio je agent gruzijske obaveštajne službe, saopštili su u Tbilisiju.\nU Rusiji na poternici zbog terorizma, u EU azilant\n3 Jul 2016, 12:20\nU diskusiji na gruzijskoj televiziji „Rustavi 2“, tokom koje su bili otkriveni detalji o vezama terorista u Gruziji, učestvovao je i bivši predsednik Mihail Sakašvili. Diskusiju o Čatajevim gruzijskim vezama započeo je upravo bivši gruzijski predsednik. On je podsetio da je u septembru 2002. godine MUP Gruzije uhapsio Čatajeva nakon likvidacije grupe terorista koji su pokušali da se prebace iz Rusije u Gruziju na dagestanskom delu rusko-gruzijske granice. Bivši predsednik je podsetio da je nakon smene vlasti u zemlji za vreme parlamentarnih izbora 2012. godine nova administracija na čelu sa Bidzinom Ivanišvilijem oslobodila Čatajeva, proglasivši ga nevinim za nezakonito nošenje oružja i umešanost u terorističke napade.\nNakon toga Čatajev je otputovao u Siriju gde se pridružio DAEŠ-u. Početkom 2016. godine ruski antiteroristički komitet je proglasio Čatajeva glavnim uvoznikom terorista u Evropu.\nNakon senzacionalne izjave Sakašvilija u programu „Rustavi 2“ govorio je predsednik Komiteta gruzijskog parlamenta za odbranu i bezbednost Iraklije Sesijašvili. Po njegovim rečima, Čatajev je bio agent gruzijske obaveštajne službe, a koristili su ga za pregovore sa čečenskim militantima. Prema rečima Sesijašvilija, bivše gruzijske vlasti zavrbovale su Jednorukog nakon njegove ekstradicije iz Ukrajine. Prema tvrdnjama poslanika, Čatajev se oteo kontroli i tada je protiv njega pokrenut krivični postupak za nezakonito nošenje naoružanja, nakon čega se našao u gruzijskom zatvoru.\nTurska je juče zatražila od specijalnih službi SAD pomoć pri traganju za Čatajevim.


Nacionalni Biro Osiguravača Crne Gore iz Garantnog fonda u 2015. godini platio za štete, pričinjene upotrebom neosiguranih vozila, oko 800.000 €\nXXXXPrema raspoloživim podacima, na području Crne Gore skoro 10.000 vozila se upotrebljava u saobraćaju, iako ista nijesu registrovana ili im je isteklo vrijeme važenja saobraćajne dozvole. Samim tim, korisnici tih vozila ne posjeduju polisu obaveznog osiguranja od odgovornosti za štetu pričinjenu trećim licima.\nNBOCG i Hrvatski ured za osiguranje potpisali Protokol o saradnji\nPauković je na prezentaciji govorio o prilikama na tržištu osiguranja u Hrvatskoj, predstavio atmosferu predpristupnog i pristupnog perioda u sistem Evropske unije iz iskustva ovog tržišta, kao i projekte edukacije gradjana u oblasti osiguranja.\nPrezentaciji su pored predstavnika Ureda i NBOCG, učestvovali i predstavnici društava za osiguranje iz oblasti neživotnih i životnih osiguranja, predstavnici Komore i Agencije za nadzor osiguranja.\nUdruženje Nacionalni biro osiguravača Crne Gore (NBOCG) u saradnji sa Centrom za motorna vozila „EIB” - Banja Luka, je za potrebe branše osiguranja i svih organa koji se bave procjenom vrijednosti automobila izdao novi „Katalog cijena motornih vozila 2015.”.


Jedinom aerodromu u Republici Srpskoj, u Mahovljanima kod Laktaša, preti zatvaranje ukoliko hitno ne uloži milione maraka i popravi poletno-sletnu stazu. Preduzeću "Aerodromi Republike Srpske" koje gazduje aerodromom mogla bi biti oduzeta "Potvrda za javnu upotrebu" ako ne koriguje nepravilnosti koje je utvrdila Direkcija za civilno vazduhoplovstvo Bosne i Hercegovine (BHDCA), saznaje portal Kapital.\nIz BHDCA su za Kapital rekli da je preduzeće "Aerodromi RS" do početka 2020. godine dostavilo korektivni plan za mere i aktivnosti radi otklanjanja uočenih nepravilnosti.\nIz "Aerodroma RS" tvrde da imaju u planu rešavanje ovog problema, i dodaju da je ovaj projekat uvršten u plan poslovanja preduzeća za period od dve godine i da trenutno nemaju sredstva kojima bi uradili proširenje aerodromskog kompleksa i osnovne staze.\nSedište Aerodroma Srbije do kraja maja seli se u Niš


Vajber će čuvati podatke i pri promeni telefona\nVajber, jedna od vodećih svetskih aplikacija za komunikaciju, uvodi novinu koja će korisnicima omogućiti da promene svoj broj mobilnog telefona, kao i uređaj na kom su prvobitno preuzeli aplikaciju, a bez gubitka podataka.\n14. avgust 2017. 13:25\nKako prenosi N1, nova funkcija će olakšati korisnicima da sačuvaju svoju prepisku i podatke na aplikaciji, a da mogu da zamene broj, odnosno SIM karticu na istom uređaju. Vajber će prepoznati novu SIM karticu ubačenu u uređaj, i automatski pokrenuti meni za promenu telefonskog broja. U nekoliko jednostavnih koraka, korisnik će moći da prebaci sve svoje podatke sa Vajbera na novi broj.\nKada korisnik konačno promeni broj, Vajber će o tome automatski izvestiti sve njegove kontakte - što će im omogućiti da sačuvaju novi broj u svojim imenicima, navodi se na sajtu N1.\nPotrošači protiv mobilnih operatera\nUhapšen zbog lažnog vajber nalogana ime novinarke RTS\nOdavno je opcija promene broja dostupna i na WhatsApp. Ovo sve otislo u tandariju, da je "internetiranje" jeftinije od SMS-a i telefoniranja.


Press Online :: Hronika :: BLATO KRIJE TAJNU O UBICI PEVAČICE Jelena je ubijena na nasipu, na 10 metara od kanala u kom je pronađena\nBLATO KRIJE TAJNU O UBICI PEVAČICE Jelena je ubijena na nasipu, na 10 metara od kanala u kom je pronađena\nPevačica Jelena Krsmanović (33) ubijena je sa devet udaraca bejzbol palicom ili jačim drvenim štapom 10 metara od mesta gde je pronađena.\nU najvećoj policijskoj akciji od ubistva Zorana Đinđića, čak 200 pripadnika MUP-a danonoćno je radilo na rasvetljavanju svih okolnosti ubistva nastradale pevačice. Skoro mesec dana istražitelji su proveli na nasipu konstantno tragajući za novim detaljima koji bi im pomogli u rešavanju ovog misterioznog slučaja. Isušivali su kanal gde je ona pronađena, kosili travu, sekli žbunje...\nTokom višednevne pretrage kanala forenzičari su svakodnevno pronalazili nove tragove koji su ih (ispostaviće se kasnije) odveli do Zorana Marjanovića. Kako saznajemo, tragovi koje su pronašli ukazali su i na to da je pevačica ubijena deset metara od mesta na kojem je pronađeno njeno telo. Po ovim istražnim detaljima, telo mrtve pevačice potom je bačeno u kanal, gde je kasnije nađena.\nIstražitelji su preusmerili pažnju deset metara dalje, takođe u kanalu, gde je u travi pronađeno nekoliko dokaza koji ukazuju na to da je na tom mestu pevačica izgubila bitku sa svirepim ubicom. Rekonstrukcijom događaja utvrđeno je i gde je stajao ubica dok je zadavao smrtonosne udarce.\nOd samog početka istrage inspektori su znali ko je ubio Jelenu, međutim problem je bio u tome što do sada nije bilo čvrstih dokaza koji bi potkrepili njihove sumnje i omogućili hapšenje.\nTokom čitave istrage dokazi su usmeravali policiju ka porodici supruga ubijene Jelene.


Ovi lijekovi utiču na promjenu naše crijevne flore - BIGportal.ba\n27 Oktobra, 2019 27 Oktobra, 2019 080\nLijekovi koji se koriste za liječenje dijabetesa, probavnih problema, bakterijskih infekcija, pa čak i depresije, mogu zapravo da predodre ljude za određene vrste infekcija utičući na ravnotežu njihove crevne flore, otkriva nova studija.\nIstrazivači smatraju da oni čak mogu da poremene osetljiv balans crevne flore, povećavajući rizik od razvoja crevnih infekcija i drugih zdravstvenih problema, uključujući gojaznost i bakterijsku otpornost na antibiotike.\nTim istaživača prikupio je i analizirao 1.883 uzorka fekalija osoba koje su imale ili upalnu bolest creva ili sindrom iritabilnog creva, kao i material grupe koju su činili zdravi učesnici.\n“Već znamo da na efikasnost i toksičnost određenih lekova utiče bakterijski sastav gastrointestinalnog trakta i da je mikrobiom creva povezana sa višestrukim zdravstvenim stanjima. Zato je ključno razumeti koje posledice ima uzimanje lekova na taj mikrobiom. Naš rad ističe važnost preispitivanja uloge crevne mikroflore kad su u pitanju različiti tipovi lekova i ukazuje na novu hipotezu koja bi mogla rasvetliti nuspojave i posledice uzimanja pojedinih lekova”, rekao je glavni istraživač, biolog Arnau Vič Vila.


Beogradski glas (Beta) – Sjedinjene Američke Države (SAD) žele da se ukinu takse koje je Priština uvela na robu iz Srbije kako bi se obe strane vratile za pregovarački sto i kako bi se postigao dogovor koji će olakšati evropsku budućnost ne samo Srbije i Kosova, već i čitavog Zapadnog Balkana, izjavio je danas u Beogradu zamenik pomoćnika državnog sekretara SAD za evropska i evroazijska pitanja Metju Palmer.\n“Vidimo da su takse prepreka. Želeli bismo da vidimo da se one ukinu i da se obe strane vrate za sto i postignu dogovor koji će da olakša evropsku budućnost ne samo Srbije i Kosova, već i Zapadnog Balkana”, rekao je Palmer.\n“SAD su posvećene investiranju u Srbiji i ja ću se sastati sa američkim firmama koje ovde investiraju. Razgovaraćemo o ekonomskim mogućnostima za američke poslovne ljude, kao i o tome kakvu štetu trpi američki biznis zbog taksi (Prištine)”, rekao je on.\nGovoreći o 20. godišnjici završetka NATO bombardovanja SR Jugoslavije, Palmer je rekao da SAD razumeju koliko je osetljivo to pitanje za ljude u Srbiji.\n“Nama je jako žao zbog gubitka života, ali takvu je odluku doneo NATO zbog razloga koje je apsolutno moguće objasniti. Umesto da gledamo stalno nazad, treba da ohrabrimo ljude da gledaju napred i da se gradjani i Srbije i Kosova usmere na evropsku budućnost”, rekao je on.\n“Ne mogu da kažem kakav će biti ishod razgovora u Parizu, ali je naša zajednička borba da se postigne sporazum koji bi doprineo normalizaciji odnosa. Nadam se da će sastanak biti konstruktivan i da će obe strane krenuti ka sporazumu”, rekao je on.\nVučić: Nije postojao dovoljan razlog na agresiju NATO ali naša je budućnost u dobrim odnosima sa SAD\nPredsednik Srbije Aleksandar Vučić izjavio je danas da “nije postojao dovoljan razlog” za agresiju NATO na SRJ 1999. godine ali je i dodao da ako gradjani Srbije misle da treba ići u budućnost uz loše odnose sa SAD, da treba da nadju novog predsednika ili Vladu.\nNavodeći da je NATO agresija uništila mnogo ljudskih života i ekonomsku i političku infrastrukturu Srbije u smislu odnosa prema Zapadu decenijama kasnije, Vučić je rekao da je srpski narod platio cenu koju nije zaslužio iako, kako je naveo, “nismo uvek bili andjeli”.\n“Neodbranjiva je pozicija NATO od pre 20 godina. Nije postojao dovoljan razlog za agresiju ali se nadam da će za 10 godina ljudi koji su u tome učestvovali sagledati sve iz ugla prava jednog malog naroda na postojanje i život”, naveo je Vučić na konferenciji za novinare posle sastanka sa američkim diplomatom Metjuom Palmerom.\nVučić je naveo da Srbija mora da nauči da poštuje svoju prošlost, ali više od svega budućnost svoje dece.\n“Naše je da ne zaboravljamo stvari ali i da je ono što će se dogoditi uvek važnije od onog što je bilo. Moramo da se skoncentrišemo na budućnost, a naša budućnost treba da bude u dobrim odnosima sa SAD i daću sve od sebe da takve odnose gradimo”, kazao je Vučić.\n“Mi smo spremni ali ne mislim da iko želi još jednom da čuje da kako neko neće da ukida takse”, rekao je Vučić i dodao da ne veruje da se istorijske stvari “rešavaju na jednom ili dva sastanka”.\nVučić o sastanku sa Palmerom: Rešenje za Kosovo samo uz poštovanje interesa Srba i Albanaca\nPredsednik Srbije Aleksandar Vučić izjavio je danas da se sa zamenikom pomoćnika državnog sekretara SAD Metjuom Palmerom saglasio da se samo razgovorima i uz poštovanje interesa srpskog i albanskog naroda može doći do nekakvog rešenja za Kosovo.\nObraćajući se novinarima posle sastanka sa američkim diplomatom u Beogradu, Vučić je rekao da je sa Palmerom vodio “veoma otvoren i konkretan dijalog” o odnosima Beograda i Prištine i razlozima za zastoj dijaloga.\n“Razgovarali smo kako da zajednički uložimo napore da se sačuvaju mir i stabilnost, o uspostavljanju normalnog svakodnevnog života za Srbe na Kosovu. Naše pozicije su različite, SAD su priznale nezavisnost Kosova ali smo apsolutno saglasni da samo razgovorima kao i uz poštovanje interesa Srba i Albanaca može doći do nekog rešenja”, kazao je Vučić.\nOn je kazao da je američkog diplomatu “zamolio” da razume potrebu pronalaženja kompromisa za Kosovo na kom, kako je rekao, Srbija insistira.\n“Rekao sam mu da nisu istinite priče koje postoje u zapadnoj javnosti kako je Srbija iskoristila uvodjenje taksi da zatvori dijalog. Ako niste u stanju da prebacite kese sa jedne na drugu teritoriju, o čemu drugom da razgovarate”, upitao je predsednik Srbije.\n“Naši bilateralni odnosi su u uzlaznoj putanji, verujem da mogu biti samo bolji u budućnosti. Uskoro očekujemo da sa američkim kompanijama počnemo da radimo neke od najznačajnijih infrastrukturnih projekata u Srbiji. Nastavljamo dobru vojnu saradnju, posebno sa Nacionalnom gardom Ohaja”, naveo je Vučić.\n“Biću uporan po tom pitanju iako znam da ne možemo da očekujemo neku veliku promenu stava SAD oko Kosova ali bi nam trebao nešto balansiraniji stav Vašingtona i odnos koji bi vodio računa o interesima Srbije u budućnosti”, kazao je Vučić.\n“Male šanse za sastanak u Parizu”\nPredsednik Srbije Aleksandar Vučić izjavio je danas da je “vrlo moguće ili gotovo verovatno” da neće biti sastanka lidera regiona u Parizu 1. jula jer misli da su male šanse da rukovodstvo u Prištini do tada ukine takse na robu iz Srbije i BiH.\nNa sednici Nacionalnog konventa o EU u Narodnoj skupštini, Vučić je rekao da je deo medjunarodne zajednice ojačao poziciju kosovskog premijera Ramuša Haradinaja kada su skrenuli pažnju sa razgovora u kojima su učestvovali kosovski predsednik Hašim Tači, Vučić i visoka predstavnika Federika Mogerini i kada je počelo da se insistira da se razgovara isključivo o nezavisnosti celine Kosova.\n“I danas smo u ćorsokaku. Haradinaj ne želi (da ukine takse) dok na izborima ne naplati tu ‘tvrdu poziciju’, a niko drugi za to nema snage jer bi doživeo izborni debakl. Tako da sumnjam da ćemo uskoro to moći da očekujemo i smatram da je vrlo moguće ili gotovo verovatno da sastanka u Parizu ne bude. To donosi dodatne teškoće za sve”, rekao je Vučić.\nOn je rekao da će zvanični Beograd na sastanak svakako ići ako dobije poziv, ali da je njegova procena da neće biti uslova za organizovanje sastanka.\n“To je moja procena. Plašim se da je ispravna, a nadam se da grešim”, rekao je on.\nOznakeNaslovna-centar Naslovna-traka SAD Vučić\nGojković najavila promene u Skupštini: Bez hitnog postupka, budžet će biti razmatran kao jedina tačka\n“Nije postojao dovoljan razlog za agresiju NATO, ali ni mi nismo uvek bili anđeli”


Vršilac dužnosti rektora Megatrenda optužio novinarku Danasa da je lažirala njegovu izjavu\nBeta 4. decembra 2019. 12:45\nVršilac dužnosti rektora Megatrend univerziteta Dejan Djordjević optužio je danas novinarku dnevnika „Danas“ Zoricu Miladinović da je lažirala njegovu izjavu koju je iskoristila za pisanje teksta „Ko je biznismen Dejan Djordjević, čiji je konzorcijum kupio Megatrend“ objavljenog u izdanju tog lista za vikend.\n„Najpre je potrebno postaviti pitanje, zašto i za čiji račun je malo poznata novinarka iz Niša Zorica Miladinović nabavila telefon i karticu, lažno upisala na kupljenom telefonu ime Dejan Djordjević i zatim se sa tog telefona, čije je broj zatamnjen, dopisivala sa drugim svojim telefonom, kako bi podmetnula uredništvu lista da je kontaktirala lice o kome piše“, naveo je Djordjević.\nDjordjević je istakao da novinarka Zorica Miladinović, koju je u pismu nazivao „blogerkom“, nema istinita saznanja o transakciji i njegovim ulaganjima u Megatrend, „niti je dala priliku stranama u tom poslu da za javnost daju izjave o izvršenoj transakciji“.\n„Kome list ‘Danas’ i televizija N1 čine uslugu plasirajući javnosti lažne vesti? Čemu gaženje po investiciji značajnog iznosa kapitala, čije je poreklo iz EU, u visoko obrazovanje Srbije? Svakom informisanom čoveku jasno je da je reč o neprofitnom sektoru u koji se ulaže ne da bi se sticao profit, već zbog ideje da za dve do tri godine nakon velikog rada i ulaganja, Megatrend, kao prvi privatni univerzitet u Srbiji bude na šangajskoj listi medju 500 najboljih svetskih univerziteta“, dodao je Djordjević.


Moto klasik: Zapažen rezultat Borka Vranića na Grobniku - Ozonpress :: internet portal\nTag: Grobnik, klasik, moto, Vranić\nPasionirani ljubitelji motociklizma i moto trka sa prostora bivše Jugoslaviie, uprkos velikoj vremenskoj distanci, još uvek se sa setom sećaju staza Preluka i Trsat na kojima su se u Rijeci svojevremeno vozile trke u okviru svetskog i jugoslovenskog šampionata. Tih šezdesetih i početkom sedamdesetih godina, Preluka, odnosno deo puta između Rijeke i Opatije, u svetskim okvirima važila je za jednu od najatraktivnijih staza na kojoj je u klasama 350 i 500 kubika neprikosnoveno vladao Đakomo Agostini, još uvek zvanični rekorder po broju osvojenih titula.\nČačani na trci na Grobniku\nZa razliku od Preluke na Trsatu su se vozile trke domaćeg motociklističkog šampionata, koje su, u jednom periodu, obeležila bespoštedna nadmetanja između legendi jugoslovenskog motociklizma, Riječana, Marijana Kosića i Branka Bevande. Na drugoj strani, kada je reč o čačanskom moto sportu, riječka staza Trsat zauvek će ostati upamćena po tome što je na njoj nastupao Vladimir Čile Tanasković, još uvek najuspešniji Čačanin u brzinskom moto sportu, kome je tokom karijere uspelo da jednom bude drugi, a jednom treći u Šampionatu Srbije, dok je u Šampionatu SFRJ uspevao da se plasira u prvih šest vozača.\nPosle odluke FIM (Svetska motociklistička federacija) da se trke svetskog šampionata voze isključivo na stazama pored Rijeke, na Grobničkom polju je izgrađena savremena trkačka staza, ali Preluka i Trsat ipak nisu pali u zaborav. Nažalost, tih godina s kraja sedamdesetih, povlačenjem Vladimira Čila Tanaskovića sa staze, čačanski brzinski moto sport je u potpunosti zamro, pa se stoga sve do prošlog meseca nijedan Čačanin nije mogao pohvaliti time da se takmičio na stazi Grobnik.\nBorko Vranić: Posle pauze od pola veka prvi čačanski takmičar na jednoj riječkoj stazi\nPosle nepunih pola veka, koliko je prošlo od kada je Vladimir Čile Tanasković vozio na riječkom Trsatu, prošlog meseca Borko Vranić, član Moto kluba Tanasko Rajić, koji se takmiči u disciplini Moto klasik, nastupio je u trci Otvorenog moto klasik šampionata Hrvatske. Uprkos tehničkim problemima, koji su postali sastavni deo takmičenja u disciplini Moto klasik, budući da je reč o mašinama starim preko četiri decenije, Vranić je na legendarnom Grobniku, vozeći Jamahu od 125 kubika, uspeo da se plasira na četvrto mesto u klasi motocikala od 250 kubika.\nBorko Vranić: Zapažen rezultat na debitantskom nastupu na Grobniku\n– Na prvom zvaničnom treningu uspeo sam da ostvarim četvrto vreme, ali na drugom treningu sam doživeo kvar. Zahvaljujući mehaničarima Dušku Paunoviću, Jovanu Mariću i Jovanu Vladisavljeviću uspeli smo da motor osposobimo za trku. Četvrto mesto iz kvalifikacija uspeo sam da zadržim i u prvoj trci u kojoj je nastupilo devet takmičara. Nažalost, u drugoj trci ponovo sam doživeo kvar zbog koga sam morao da odustanem u trećem krugu. Za sve nas trka na Grobniku je predstavljala istinski doživljaj, bilo da je reč o toplom prijemu na koji smo naišli, bilo da je reč o kvalitetu staze, na kojoj su svojevremeno nastupali asovi poput Keni Robertsa, Edi Lovsona, Fredi Spensera, Rendija Mamole… Naravno, da bih nastupio na Grobniku, najveću zaslugu ipak ima firma Ltd Logistic, generalni sponzor MK Tanasko Rajić – prenosi utiske sa Grobnika Borko Vranić, koji je i na Grobniku u klasi motocikala od 250 kubika nastupio na mašini zapremine 125 kubnih santimetara.\nUprkos kvaru na treningu Jamaha je ipak spremna za trku\nPosle trke na Grobniku, Vranića i MK Tanasko Rajić očekuje trka u Zrenjaninu, zakazana za 15. septembar, a na kojoj će Borko Vranić, prošlogodišnji vicešampion u domaćem i Istočnoevropskom šampionatu, pokušati da se posle mnogih pehova izbori za treće mesto u generalnom plasmanu.\nDuško Paunović, Jovan Vladisavljević i Jovan Marić\nAsprin 09/09/2019 u 20:33 Odgovorite\nBravo Cunk, bravo druze. Veliki pozdrav i za pIjatelja Maric Joca 😆


23-03-2021 17:42 Izdvojeno Svet Region\n"Neće biti nikakvog puta prema NATO i biće poštovan stav Republike Srpske iskazan kroz Rezouciju Narodne skupštine, dok god su tu Milorad Dodik i SNSD."\nTo je izjavio portparol te stranke i savetnik srpskog člana Predsedništva BiH Radovan Kovačević.\nKomentarišući jučerašnju tvrdnju bošnjačkog člana Predsedništva BiH Šefika DŽaferovića da "BiH ni za jotu nije odstupila od svog NATO puta i od svog stremljenja ka članstvu u NATO", Kovačević odgovara da se može sarađivati sa NATO na isti način na koji se sarađuje sa drugim vojnim savezima i vojskama.\nKovačević je za banjaučki portal Srpska info rekao da donekle razume frustracije bošnjačkih političara, koji su u dugom periodu javnosti obećavali i najavljivali usvajanje i slanje Godišinjeg nacionalnog plana i aktiviranje Akcionog plana za članstvo u NATO.\n"Isto tako su dugo najavljivali formiranje komisije za NATO integracije. Ništa od toga se nije dogodilo", naveo je Kovačević.\nUmesto ANP, kaže na kraju je dogovoren jedan potpuno drugačiji dokument koji se zove Program reformi, u kome je prvi put nakon 2005. jasno naznačeno da se više članstvo u NATO ne prejudicira već da se isključivo dogovara saradnja sa NATO.\n"Do tada je u svakom dokumentu od 2005. godine, koji na bilo koji način tretira saradnju sa NATO, pisalo da je strateški cilj BiH članstvo u NATO", naveo je Kovačević.\nIstovremeno, umesto Komisije za NATO integracije, koja je samim imenom govorila šta je cilj te komisije, dodaje Kovačević, dobili smo potpuno drugačiju komisiju koja se zove Komisija za saradnju sa NATO.\n"I tako danas BiH zvanično sa NATO isključivo sarađuje, na isti način na koji sarađuje sa Vojskom Srbije, sa kojom će OS BiH već ove godine imati zajedničku vojnu vežbu na Manjači. To je priča koja je konačno iza nas", zaključuje Kovačević.\nDŽaferović je, povodom oštro intoniranog saopštenja Ambasade Rusije, u kontekstu mogućeg članstva BiH u NATO, rekao da BiH želi da ima dobre odnose sa Ruskom Federacijom, da poštuje njen suverenitet i integritet, ali da od Rusije traži da to isto poštuje kada je u pitanju BiH.\nMedojević otkrio Milov podmukli plan, porodica Đukanović ima samo jedan cilj! Više o tome OVDE.


DSS - NADA odala počast generalu Veljku Radenoviću\nNADA odala počast generalu Veljku Radenoviću\nDelegacija srpske koalicije NADA koju čini POKS, DSS i 23 udruženja građana posetila je danas Kruševac i odala poštu generalu policije Veljku Radenoviću, koji je preminuo na današnji dan pre devet godina.\n"Srbija ne sme da zaboravi junake kakav je bio general Radenović, zahvaljujući kome je odbranjen srpski narod od terorističkih napada albanskih secesionista na Kosovu i Metohiji tokom 1998. i 1999. godine. Iako sahranjen bez državnih počasti, mi smo ovde da tu nepravdu ublažimo i da ne dozvolimo da padne u zaborav" - izjavio je kandidat za predsednika Republike Srbije i predsednik DSS, dr Miloš Jovanović.\n"Država mora da menja odnos prema svojim junacima i da pokaže sadašnjim generacijama i onima koji dolaze da je odbrana otadžbine u trenucima najtežih vremena, sveta dužnost. Osim počasti, država mora ratnim veteranima da pomogne konretnim povlasticama" - izjavio je predsednik POKS, Žika Gojković.\nU delegaciji srpske koalicije NADA, pored dvojice predsednika stranaka bio je i komandant odbrane Košara, pukovnik u penziji, Ljubinko Đurković.\nĐurković je podsetio da se general Radenović proslavio kao komandant specijalnih jedinica policije, oslobođenjem Orahovca jula 1998.godine, kada su albanski teroristi držali Srbe orahovčane kao taoce.


Beograd će nastaviti da se zalaže za postizanje kompromisa o Kosmetu - infoBirač\nBeograd će nastaviti da se zalaže za postizanje kompromisa o Kosmetu\nSrbija će nastaviti da se zalaže za postizanje stvarnog i održivog kompromisa u rješavanju pitanja Kosmeta uz zaštitu interesa tamošnjih Srba, kao i očuvanje državnih i nacionalnih interesa Srbije, poručio je predsjednik Srbije Aleksandar Vučić prilikom video-razgovora sa specijalnim izaslanikom američkog Stejt departmenta za zapadni Balkan Metjuom Palmerom, objavila je Srna, a prenio Glas Srpske.\nVučić je naglasio da Srbija jeste i da će uvijek biti čvrsto posvećena miru, prosperitetu i dobrobiti svih ljudi koji žive na zapadnom Balkanu, saopšteno je iz pres-službe predsjednika Srbije.\n– U tom smislu, naša zemlja se dosledno zalaže za dijalog, solidarnost, projekte i saradnju koji za cilj imaju povezivanje naroda, kultura i ekonomije, što će sve zajedno doprineti opštoj stabilnosti i boljem životu svih – rekao je Vučić.\nPalmer je naglasio da je jedan od prioritetnih interesa SAD upravo stabilnost i bezbjednost zapadnog Balkana i pohvalio konstruktivnu ulogu Srbije u regionalnim inicijativama, poput “malog Šengena” i brojnih infrastrukturnih projekata koji će u znatnoj mjeri podići kvalitet života svih građana. On je istakao da SAD podržavaju proces koji u vezi Kosova i Metohije vodi EU i dodao da očekuje da će ubrzo uslijediti nastavak dijaloga.\nPalmer je, istovremeno, ukazao na značaj sprovođenja Briselskog sporazuma i još jednom potvrdio posvećenost SAD dijalogu i razgovorima o spornim pitanjima.\nOn je čestitao Srbiji za izuzetan uspjeh u vakcinaciji, kao i za pomoć u vakcinama koje su isporučene zemljama u regionu.\nOŠ „Sveti Sava“: Počeo upis prvačića\nNarodu preporuka da se slava slavi u krugu porodice, a ministri mogu da idu na korona žurke na kojima se okuplja tridesetak ljudi – Ako ne bude smjena, narod opet ispao ovca za šišanje\nDodik: Nema saglasnosti za priznanje tzv. Кosova, podrška Malom Šengenu, BiH ne može da bude natjerana da postane članica NATO


Srbija bi uskoro mogla da dobije "zeleno svetlo" za izvoz jaja i pilećeg mesa u Evropsku uniju\nIzvor\tpolitika\tmaj 26, 2018\nSrbija bi uskoro mogla da dobije "zeleno svetlo" za izvoz jaja i pilećeg mesa u Evropsku uniju, jer smo usvojili propise o praćenju salmonele kod životinja, što bi moglo da odblokira naš izvoz na evropsko tržište, piše Politika.\nŽivinarski sektor je već godinama pod blokadom zbog neusaglašenih propisa o praćenju salmonele kod životinja. Kako "Politika" saznaje, u našoj zemlji odnedavno se primenjuje pravilnik koji reguliše ovu oblast i usaglašen je sa evropskim.\nMeđutim, kako istiće, za nas je značajnije što bi najzad trebalo da nam bude odobren drumski transport mesa i jaja preko teritorija država EU.\n« Dinar jača u ponedeljak, kurs 118,1654 Banke u Srbiji sve kreativnije uzimaju novac od građana »


Turska uvela vize ruskim novinarima - 03.02.2016, Sputnik Srbija\nTurska uvela vize ruskim novinarima\nZa ruske novinare koji planiraju da poslovno putuju u Tursku od 15. februara se uvode vize, saopštila je pres-služba Ambasade Turske u Rusiji. 03.02.2016, Sputnik Srbija\n14:58 03.02.2016 (Osveženo: 15:07 03.02.2016)\nZa ruske novinare koji planiraju da poslovno putuju u Tursku od 15. februara se uvode vize, saopštila je pres-služba Ambasade Turske u Rusiji.\n25 Januar 2016, 09:11\n„Po principu reciprociteta radnicima svih ruskih medija koji planiraju poslovni put u Tursku od 15. februara 2016. godine, uključujući one sa boravkom kraćim šest meseci, biće potrebna ’viza za novinare‘“, saopošteno je u pres-službi Ambasade Turske u Moskvi.\nKako je objasnila sagovornica agencije, uvođenje viza za ruske novinare uslovljeno je merama koje je Rusija ranije donela.\n„Turski novinari koji putuju u Rusiju dobijaju vizu za novinare“, rekla je ona.\nRusija je 1. januara 2016. godine obustavila vizni režim sa Turskom. Ova odluka je doneta u novembru 2015. godine, ubrzo nakon što je turska avijacija oborila ruski bombarder Su-24 iznad Sirije.


Deseta Tudors radnja u Srbiji - Retail Serbia\nDeseta Tudors radnja u Srbiji\nU tržnom centru Ušće, TUDORS je otvorio svoju četvrtu radnju u Beogradu, a desetu u Srbiji.\nNa svečanom koktelu povodom otvaranja desete po redu TUDORS radnje u Srbiji, brojne javne ličnosti i mediji uživali su u oazi namenjenoj isključivo muškom delu populacije među kojima su bili i ambasador Turske, njegova ekselencija Mehmet Kemal Bozaj i potpredsednik Vlade Republike Srbije Rasim Ljajić.\nTUDORS je brend namenjen svim muškarcima nastao u Turskoj pre tri godine kao mala porodična firma. U izuzetno kratkom periodu firma je postala poznata širom Evrope, a sada i u Srbiji. TUDORS broji ukupno preko 200 radnji i prisutan je u Turskoj, Iraku, Ujedinjenim Arapskim Emiratima, Poljskoj, Nemačkoj, Kipru, Makedoniji, Crnoj Gori, Bosni i Hercegovini i Srbiji.\nPored klasičnih, modernih i elegantnih, strukiranih i poslovnih košulja, ovaj brend u svojoj ponudi ima i sportske muške košulje u svim bojama i dezenima, polo majice, kravate, leptir mašne, dugmad za manžetne i kaiševe po povoljnim cenama.


Beograd, 17. april 2021.\nMinistar zdravlja u Vladi Republike Srbije Zlatibor Lončar izjavio je danas da je u Srbiji vakcinu protiv koronavirusa primilo više od 70 odsto zdravstvenih radnika.\nLončar je, nakon sastanka s predstavnicima studentskih organizacija, rekao u izjavi novinarima da postoje dileme mladih medicinskih sestara po pitanju steriliteta nakon vakcinacije i ukazao da je razgovor s njima važan, što daje rezultate u procesu imunizacije.\nŠto više razgovaramo sa ljudima, sve je veći obuhvat vakcinacije, i tu smo zadovoljni, dodao je Lončar.\nOn je naveo da će se poboljšati epidemiološka situacija, čim bude maksimalno brzo vakcinisan dovoljan broj građana.\nMinistar zdravlja je rekao i da se stanje među studentskom populacijom i u domovima popravlja iz dana u dan, ukazujući da se povećava broj studenata koji žele da prime vakcinu.\nOko dve trećine studenata izrazili su želju da prime vakcinu, sa jednom trećinom se razgovara, napomenuo je ministar zdravlja.\nMinistarka trgovine, turizma i telekomunikacija u Vladi Republike Srbije Tatjana Matić izrazila je zadovoljstvo zbog velikog odziva zaposlenih u ugostiteljsko-turističkom sektoru za imunizaciju na COVID-19, ocenivši da će na ovaj način biti značajno pojačana bezbednost građana uoči predstojeće turističke sezone, ali i podignuto poverenje u taj sektor.\nPrema podacima HORES-a odziv zaposlenih u hotelijerstvu je izvanredan i do sada je više od 90 odsto koji su izrazili interesovanje za imunizaciju vakcinisano, a očekuje se da do kraja aprila više od 50 odsto svih zaposlenih u ugostiteljstvu bude vakcinisano protiv koronavirusa.\nOvakav trend značajno će doprineti poboljšanju epidemiološke situacije, zaštiti zdravlja zaposlenih i gostiju i daljem ublažavanju epidemioloških mera i ekonomskom oporavku, ali i podizanju imidža našeg turističkog sektora na međunarodnoj sceni, poručila je Matić.


Dodik se nada preglasavanju oko ANP-a, sjednica bi mogla biti otkazana\nObjavljeno: 19.08.2019. u 09:23 Autor: N. P.\nTime bi se zapravo dao svojevrsni legitimitet aktuelnim stavovima političke elite u entitetu RS, koja odbijanje nastavka NATO integracija BiH sada temelji na Rezoluciji Narodne skupštine RS-a o vojnoj neutralnosti, koju je i Ustavni sud RS-a ocijenio kao pravno neobavezujući stav\nAmbasadori SAD-a i Velike Britanije, Eric Nelson i Matthew Field, sastat će se u 11.00 sati u zgradi Predsjedništva BiH sa predsjedavajućim Željkom Komšićem. Iako to nije zvanično potvrđeno, sastanak će biti posvećen Godišnjem nacionalnom programu (ANP), koji bi se trebao naći na dnevnom redu sutrašnje sjednice Predsjedništva BiH.\nANP je, podsjetit ćemo, kamen spoticanja u procesu formiranja vlasti. Početkom augusta su lideri SDA, SNSD-a i HDZ-a BiH potpisali Principe za formiranje vlasti u BiH, koji propisuju nastavak NATO integracija BiH u skladu sa Ustavom, Zakonom o odbrani i relevantnim odlukama i strategijama Predsjedništva BiH, što podrazumijeva i dostavljanje ANP-a u Brisel.\nUkoliko članovi Predsjedništva BiH postignu saglasnost oko ANP-a na redovnoj sjednici Predsjedništva BiH, na narednoj vanrednoj, koja je također zakazana za utorak, bit će imenovan mandatar za novi saziv Vijeća ministara BiH. Međutim, sudeći prema izjavama člana Predsjedništva BiH i predsjednika SNSD-a Milorada Dodika, male su šanse da se to i dogodi.\n- Ići ću na sjednicu Predsjedništva BiH zakazanu za utorak. Ne tražim da bude povučena ta tačka dnevnog reda već ću glasati protiv. Na to me obavezuje odluka o vojnoj neutralnosti Narodne skupštine RS-a – izjavio je Dodik.\nS druge strane, Željko Komšić i Šefik Džaferović poručuju da bez ANP-a nema ni mandatara. Ambasada SAD-a je u međuvremenu pokušala organizirati sastanak s namjerom da pruže pomoć u pokušajima približavanja stavova, ali je Dodik odbio dati saglasnost članovima svog kabineta da učestvuju na tom sastanku. Umjesto toga, sastao se lično sa ruskim ambasadorom Petrom Ivancovom, koji se otvoreno protivi i opstruira dalji napredak BiH ka članstvu u NATO-u.\nUkoliko ANP ostane na dnevnom redu sutrašnje sjednice, vrlo je izvjesna mogućnost da će Komšić i Džaferović podržati slanje tog dokumenta, dok će Dodik glasati protiv. U tom slučaju, Dodik će pokrenuti proceduru zaštite vitalnog entitetskog interesa. Ukoliko dvije trećine zastupnika u Narodnoj skupštini RS-a potvrdi da je odluka suprotna vitalnom entitetskom interesu, ona neće stupiti na snagu.\nTime bi se zapravo dao svojevrsni legitimitet aktuelnim stavovima političke elite u entitetu RS, koja odbijanje nastavka NATO integracija BiH sada temelji na Rezoluciji Narodne skupštine RS-a o vojnoj neutralnosti, koju je i Ustavni sud RS-a ocijenio kao pravno neobavezujući stav.\nOtvorena je i mogućnost neodržavanja vanredne sjednice Predsjedništva BiH, koja je sazvana na zahtjev Milorada Dodika i na kojoj bi se trebalo razmatrati imenovanje mandatara za novi saziv Vijeća ministara BiH. Tu je mogućnost otvorio upravo Dodik izjavom u intervjuu za Glas Srpske.\n- Vidjet ćemo kako će se stvari razvijati. Pred samo održavanje sjednice procijenit ću da li ću zadržati svoj prijedlog da vanredna sjednica bude održana – kazao je član Predsjedništva BiH.\nUzimajući postojeće suprostavljene stavove, teško je očekivati da će ključni akteri u procesu formiranja vlasti uspjeti postići kompromis do 5. septembra, kada istječe rok od 30 dana predviđen potpisanim Principima.\nANPNATOPredsjedništvo BiHMilorad DodikŠefik DžaferovićŽeljko Komšić\nReakcijeTokić-Biščević: Neka se Ćudić najprije oglasi o aferama Dupovac i Dizdarević\nIntervju Džaferović za TRT komentirao Macronovu izjavu i migrantsku krizu\nPredsjedavajući PredsjedništvaKomšić uputio telegram saučešća povodom smrti novinara Mladena Marića


Vlada Federacije BiH prihvatila zahtjeve penzionera - Srebrenik.NETwork\nSrebrenik.NET / Vijesti / Vlada Federacije BiH prihvatila zahtjeve penzionera\nPiše: Srebrenik.NETwork u Vijesti 25.10.2017 10 Views\nVlada Federacije BiH prihvatila je sve zahtjeve penzionera, kazao je nakon pregovora predsjednik Saveza udruženja penzionera Zeničko-dobojskog kantona Mustafa Trakić, koji je bio dio tima penzionera za pregovore s predstavnicima Vlade FBiH.\n“Vlada je izašla u susret penzionerima, sve naše zahtjeve su usvojili i dali garanciju da idu s tim na parlament”, rekao je Trakić.\nPoručio je da će čekati do 1. januara da bude usvojen novi zakon o penzijskom i invalidskom osiguranju, što im je prvi zahtjev, a ukoliko to ne bude ispoštovano izaći će na još masovnije proteste.\n“Pristali smo i na opći bod 14, jer smo izračunali da nas manje bod košta, nego postojeći zakon koji sve više devastira penzioni sistem”, naglasio je Trakić.\nPenzioneri su pregovarali s Federalnim premijerom Fadilom Novalićem i ministrom rada i socijalne politike Veskom Drljačom.\nThe post Vlada Federacije BiH prihvatila zahtjeve penzionera appeared first on Kameleon M&M.


Brexit: David Cameron s liderima EU nakon referenduma o izlasku iz unije - Klix.ba\nSvijet Brexit: David Cameron s liderima EU nakon referenduma o izlasku iz unije\nBrexit: David Cameron s liderima EU nakon referenduma o izlasku iz unije\n28.6.2016. u 07:51\nPremijer Velike Britanije David Cameron raspravljat će o implikacijama Brexita i načinu glasanja na samitu Evropske unije (EU) u Briselu. Njemački, francuski i talijanski lideri izjavili su u ponedjeljak da bi moglo biti "formalnih ili neformalnih" razgovora o britanskom izlasku iz unije.\nDok se Evropa pokušava pomiriti s odlukom Velike Britanije o napuštanju unije, Cameron će prisustvovati radnoj večeri lidera EU nakon sastanka s predsjednikom Evropskog vijeća Donaldom Tuskom i predsjednikom Evropske komisije Jean-Claudeom Junckerom.\nOn neće prisustvovati razgovorima između lidera drugih 27 članica EU na sutrašnjem doručku. Cameron je najavio ostavku najesen nakon referenduma.\nJučer se također pojavila informacija da engleski jezik, koji je bio radni u institucijama EU, možda više neće biti zvanični jezik EU nakon što Britanija izađe iz članstva evropskog bloka.\nFrancuski jezik je bio najdominantniji u institucijama EU do devedesetih godina prošlog vijeka, kada je ulaskom Švedske, Finske i Austrije narušena ta ravnoteža, što je dodatno ojačano ulaskom centralnih i istočnoevropskih država koje su usvojile engleski kao svoj drugi jezik.\nIrski unionisti neće podržati novi dogovor o Brexitu\nTužilaštvo istražuje 179\nprije 6h 4m 33\nprije 19h 17m 83\nprije 19h 56m 150\nprije 17h 21m 79\nRat na pauzi 44\nPostignut dogovor sa SAD-om: Turska će privremeno obustaviti ofanzivu u Siriji


Izvor: B92, 10.Avg.2020, 17:17\nBeograd -- Direkcija za građevinsko zemljište demantovala je da će u narednih 12 meseci početi postavljanje šina na liniji 1, koja će ići od Slavije do Kalemegdana.\nPodsetimo, Direkcija za građevinsko zemljište i izgradnju Grada Beograda nedavno je raspisala javnu nabavku za izradu tehničke dokumentacije za proširenje pešačke zone Knez Mihailove ulice ,a list Politika objavio je da bi, zbog ugradnje tramvajskih šina na potezu od Slavije do Кalemegdana, nove kocke >> Pročitaj celu vest na sajtu B92 << na saobraćajnom delu Trga Republike, mogle ponovo da budu podignute.\nKako taj list navodi, vest o vraćanju šina kroz ovaj deo grada nije novost i plan nadležnih poznat je već nekoliko godina, ali nije poznato zašto nadležni prilikom nedavne rekonstrukcije Trga nisu predvideli i ugradnju šina na potezu od Кolarčeve do Vasine (odnosno na delu trga koji je dobio kaldrmu u toku 2019).\nMeđutim, u saopštenju Direkcije, koje prenose domaći mediji, navodi se da je rok za dostavljanje dokumentacije 290 dana, te da je "nemoguće da radovi, kako je Politika najavila, počnu u narednih 12 meseci, jer pre nego što počnu radovi, neophodno je završiti arheološka istraživanja na Studentskom trgu – prva koja plaća Beograd u poslednjih 30 godina, a potom treba i izgraditi garažu".\nPored toga, da bi se pustio tramvaj kroz centar grada, neophodno je izgraditi tunel od Karađorđeve do Bulevara despota Stefana koji će smanjiti saobraćaj u centru grada za 14 odsto, navode.\n"Svako ko se razume u dinamiku radova, zna da je, ako se sve ovo zna, nemoguće da radovi počnu u kraćem roku od pet do sedam godina", navode iz Direkcije.\nJavna nabavka, inače, između ostalog obuhvata i izradu idejnog rešenja tramvajske deonice duž poteza Slavija-Kalemegdan. Pored tramvajske pruge projektom je potrebno obuhvatiti projektovanje obostrane biciklističke staze, od početka Vasine ulice do uklapanja sa prelaskom u Kalemegdansku tvrđavu, minimalne širine dva metra po smeru.\nIzgradnja šina od Slavije do Кalemegdana će podrazumevati raskopavanje Ulice kralja Milana, Terazija, Кolarčeve, Trga republike, Vasine, Studentskog trga i Uzun Mirkove.\n"Prvo će prilikom rekonstrukcije Vasine ulice i Studentskog trga, koje počinju sledeće godine, biti postavljene šine, koje će jednim delom prelaziti i preko Trga republike. Kasnije, kada se bude radila rekonstrukcija Terazija i Ulice kralja Milana, šine će biti postavljene i na tom delu", rekao je zamenik gradonačelnika Goran Vesić 2018. godine.\nDirekcija za građevinsko zemljište i izgradnju grada Beograda demantovala je pisanje pojedinih beogradskih medija da će se u narednih 12 meseci početi postavljanje tramvajskih šina na liniji 1 koja će ići od Slavije do Kalemegdana.


NIKE Archives | Ekonomist\nGoldman Sachs, Nike i Starbucks nalaze se među 36 kompanija s liste Fortune 500 najvećih u svijetu, koje su se obavezale na korištenje električne energije u potpunosti iz obnovljivih izvora energije. Te kompanije obećale su da će smanjiti emisije ugljen dioksida (C02) u sklopu kampanje RE100, koju provodi neprofitna grupa The\nCilj godišnje studije The Brand Finance Football 50 je da se utvrdi koji od fudbalskih klubova čini najjači i najvrijedniji brend. Uprkos još jednoj sezoni bez 'odličja', istraživanje je pokazalo da se na samom vrhu nalazi Manchester United. Crveni đavoli su prvi prešli granicu od milijardu dolara i tako prestigli\nKompanija "Najki" poznata je po dva znaka - čuvenom "svušu" i silueti Majkla Džordana, a jedan fotograf ovih dana želi da im na sudu ospori pravo na ovaj drugi. Silueta najboljeg košarkaša svih vremena rezervisana je za posebnu liniju proizvoda američke kompanije, a patike "džordanke" i prateća sportska odjeća im svake


Ministarstvu pala nabavka od 100 hiljada EUR | MINA\nNaslovnica MINA Business Ministarstvu pala nabavka od 100 hiljada EUR\nMinistarstvu pala nabavka od 100 hiljada EUR\nPodgorica, (MINA-BUSINESS) – Komisija za kontrolu postupka javnih nabavki poništila je, po službenoj dužnosti, tender Ministarstva turizma i održivog razvoja, procijenjene vrijednosti 100 hiljada EUR.\nTender se odnosio na nabavku usluga nadogradnje i održavanja informacionog sistema za elektronsku komunikaciju u postupcima izdavanja urbanističko-tehničkih uslova, saglasnosti državnog arhitekte, građevinskih dozvola i sličnih dokumenata, prenose Vijesti.\nDržavna komisija će 15 dana po pravosnažnosti rješenja vratiti hiljadu EUR kompaniji Cikom iz Podgorice koja se žalila na postupak, dok će Ministarstvo morati da im nadoknadi 484 EUR na ime troškova žalbe.\nMinistarstvo je 2. marta ove godine kao najpovoljniju na tenderu izabralo ponudu kompanije Winsoft iz Podgorice. Drugorangirana je bila ponuda kompanije Smart Tech, a trećerangirana Cikom.\nMinistarstvo je ispod tehničkih karakteristika ili predmeta nabavke, za predmet radova, predvidjelo garantni rok od godinu od puštanja sistema u produkciju dok nijednom odredbom Nacrta ugovora nije regulisao garantni rok.\nPravilnikom o obrascima u tenderskim postupcima predviđeno je da naručilac nabavke nacrtom ugovora predvidi i garantni rok.\nNaručilac je predvidio da se nabavka odvija kroz četiri faze, ali je opet napravio grešku što nacrtom ugovora nije predvidio faze realizacije projekta i aktivnosti.


By Mladen Dragojlovic / Објављено на: December 10, 2019\nSavet Evropske unije pozdravio je Mišljenje Evropske Komisije o zahtevu Bosne i Hercegovine za članstvo u EU i primilo k znanju da BiH trenutno ne ispunjava političke kriterijume iz Kopenhagena u dovoljnoj meri, te da treba uložiti značajne napore u jačanju svojih institucija u cilju garancije demokratije, vladavine prava, ljudskih prava te poštivanja i zaštite manjina.\n“BiH treba unaprediti svoje rezultate u provođenju obaveza iz Sporazuma o stabilizaciji i pridruživanju. Bosna i Hercegovina je, uopšteno rečeno, u ranoj fazi kada je u pitanju njen nivo spremnosti za preuzimanje obaveza članstva u EU i treba značajno unaprediti proces usklađivanja s pravnom stečevinom EU te primeniti i provoditi odgovarajuće zakonodavstvo,” navedeno je u prvom zaključku Saveta.\nU drugom je naglašeno da Bosna i Hercegovina treba ulagati stalne napore, posebno u pogledu provođenja 14 ključnih prioriteta iz Mišljenja Komisije, te da je potrebno ispuniti navedene ključne prioritete usmerene na oblast demokratije i funkcionalnosti države, vladavinu prava, temeljna prava i reformu javne uprave.\nSavet EU je konstatovalo da će otvaranje pregovora o pristupanju na kraju razmatrati Evropski Savet, u skladu sa ustaljenom praksom, u trenutku kada Komisija oceni da je BiH postigla potrebni stepen usklađenosti s kriterijima za članstvo, a posebno da je ispunila ključne prioritete navedene u Mišljenju Komisije.\nTakođer, Savet je pozvao Komisiju da svoje godišnje izveštaje za BiH, počevši od izveštaja iz 2020., usmeri na provođenje ključnih prioriteta koje je potrebno rešavati.\n“Savet pozdravlja nominovanje predsedavajućeg Saveta ministara BiH, te apeluje na izvršna i zakonodavna tela na svim nivoima vlasti da počnu rešavati ključne prioritete identifikovane u Mišljenju Komisije, u skladu s legitimnim težnjama građana BiH za napretkom ka EU. Savet ponavlja svoju nedvosmislenu opredeljenost EU perspektivi Bosne i Hercegovine kao jedinstvene, ujedinjene i suverene zemlje,” saopšteno je iz Delegacije EU u BiH.


Les Mills Body Pump Početni Modul - Online\nAdresa , Online edukacija\nLokacija Online edukacija\nKontakt +381 63 666 007 (Viber & WhatsApp)\nPLAĆANJE NA TRI MESEČNE RATE\nBody Pump početni modul je edukacija koja predstavlja prvi korak u karijeri Body Pump instruktora. Bilo da ste fitnes instruktor, personalni trener, sportista ili ljubitelj fitnes treninga, dobićete sveobuhvatno znanje (teorijsko i praktično) koje će vam pomoći da svaki trening bude jedinstveno i pozitivno iskustvo vašim vežbačima.\nBody Pump Početni Modul\nKoliko puta ste bili oduševljeni gledajući instruktora na bini i pitali se kako je moguće da sa takvom lakoćom i uživanjem savršeno izvodi vežbe u ritmu muzike? Na koji način uspeva da te vežbe radi maksimalnim intenzitetom, a da pritom komunicira sa svim vežbačima u sali, da im daje odlične savete i pravi atmosferu koja ljude zaljubljuje u trening?\nSigurno ste u jednom trenutku zamislili sebe na njegovom mestu?\nImamo sjajnu vest za vas: čitajući ovaj tekst napravili ste prvi korak ka ostvarenju vaših želja, a sledeći korak je Les Mills početni modul! To je edukacija na kojoj ćete dobiti odgovore na sva pitanja, ali i mnogo više od toga.\nBODY PUMP POČETNI MODUL Šta ćete naučiti?\nNaučićete kako da koristite 5 ključnih elemenata koji će vam pomoći da postanete “rock-star” instruktor i dostignete fitnes nivo uz koji će svaki vaš trening biti jedinstveno fitnes iskustvo za vežbače.\nSaznaćete više o psihologiji koja stoji iza uspešnog instruktora, uticaju muzike na motivaciju i rezultat treninga, i osetićete kako izgleda biti deo lokalne i globalne Les Mills zajednice.\nSve naučeno ćete odmah na edukaciji praktično primenjivati i imati konstantan feedback trenera. Na kraju početnog modula vas očekuje prezentacija, na osnovu koje se dobija feedback i akcioni plan radi pripreme za sertifikaciju.\nPet ključnih elemanata\nTokom dva dana, vaš trener na početnom modulu će teorijski i praktično prolaziti kroz lekcije koje će vam pomoći da lakše savladate i demonstrirate 5 ključnih elemenata Body Pump treninga:\nBODY PUMP POČETNI MODUL Kako Izgleda sertifikacija?\nLes Mills Body Pump sertifikat predstavlja potvrdu usvojenog znanja svih 5 ključnih elemanata Body Pump treninga.\nKriterijumi koji se ocenjuju prilikom sertifikacije predstavljeni su tokom početnog modula, a u skladu sa akcionim planom – instruktor ima rok od 6 meseci da se pripremi, snimi i pošalje video u kojem vodi trening. Tokom pripreme za sertifikaciju trener vam je dostupan za konsultacije bez dodatnih troškova.\nBODY PUMP Međunarodno priznat sertifikat\nNakon pregledanog videa koji ste nam poslali, tim za sertifikaciju priprema i šalje detaljan feedback u kojem je navedeno šta je instruktor uspešno savladao, a šta može dodatno unaprediti. Ukoliko su ispunjeni svi kriterijumi, dobijate oficijelni Les Mills sertifikat za Body Pump instruktora koji je priznat u više od 100 zemalja sveta.\nLES MILLS Personalizovana iOS/Android aplikacija za Les Mills instruktore\nNakon registracije na Body Pump početni modul, dobijate pristup personalizovanoj mobilnoj aplikaciji na kojoj se nalaze edukativni resursi, kao i digitalni resursi aktuelnog izdanja treninga (muzika za trening, video masterclass-a, skripta za vođenje treninga).\nSve ovo će vam biti potrebno kako biste se uspešno pripremili za pohađanje početnog modula.\nKada počnete sa vođenjem treninga, mobilna aplikacija je ujedno i mesto gde će se nalaziti sve što vam je potrebno za rad: od muzike za treninge, gde možete kreirati svoje omiljene plejliste i mikseve, do video saveta koje za vas pripremaju najbolji Les Mills instruktori širom sveta.\nPOGODNOSTI Plaćanje na 3 jednake mesečne rate i bez provizija za uplate iz inostranstva\nZnamo da su neki od vas na početku fitnes karijere i da je svaka vrsta podrške dobrodošla. Zato dajemo mogućnost da se edukacija plati na 3 jednake mesečne rate bez dodatnih garancija i obaveza.\nPrva rata se plaća najkasnije 10 dana pre početka edukacije, a druga i treća nakon mesec odnosno nakon dva meseca od datuma kada ste platili prvu ratu.\nUkoliko uplatu vršite iz inostranstva, poslaćemo Vam link koji vam omogućava da plaćanje izvršite platnom karticom bez dodatnih provizija.\nVaš sledeći korak Šta vas očekuje nakon prijave na Body Pump početni modul\nNakon što izvršite registraciju, od nas dobijate e-mail sa potrebnim informacijama, a 7 dana pre početka modula dobićete i instrukcije kako da aktivirate mobilnu aplikaciju i preuzmete digitalne resurse, kako biste počeli sa pripremom za pohađanje početnog modula.\nNakon toga će vas kontaktirati i trener koji vodi početni modul radi zakazivanja video poziva na kojem ćete se upoznati i proći kroz sve što je potrebno kako bi praćenje modula bilo što uspešnije.\nSada kada znate kako počinje putovanje kroz karijeru “rock-star” instruktora, kliknite na link da se prijavite i postanete deo najvećeg fitnes tima na svetu!


Koalicija za zaštitu dece izbeglica i migranata od zlostavljanja i zanemarivanja saopštila je da je u poslednjih godinu dana u Srbiji primetan nagli porast ksenofobije prema izbegličkoj populaciji čiji su glavni zagovarači ekstremističke organizacije poput "Levijatana" i "Narodnih patrola".\n"Pripadnici pomenutih i sličnih organizacija ideološke aktivnosti i zagovaranje radikalnih politika prema izbeglicama proširili su i na druga (ne)dela kao što su proganjanje izbeglica i migranata pod okriljem noći po ulicama različitih gradova u Srbiji, otvorene pretnje, ali i pozivanje na udruživanje radi diskriminacije i nasilništva", navodi se u saopštenju.\nEkstremne desničarske grupe organizovale su od početka godine u Srbiji nekoliko protesta i "akcija" zastrašivanja migranata.\nU parku kod Ekonomskog fakulteta u Beogradu, u kojem se okupljaju migranti i izbeglice, 25. oktobra je nekoliko desetina ekstremnih desničara okupljenih u neformalnu grupu "Narodne patrole" organizovalo akciju "Čišćenja parka".\nIstovremeno, grupa levo orijentisanih aktivista došla da izrazi solidarnost sa ljudima koji su napustili svoje domove i pobegli sa područja Bliskog istoka i Azije.\nNa okupljanju je bio prisutan veliki broj policajaca u uniformi i civilu, a policija je obezbeđivala sve prilaze parku kao i okolne ulice.\nMeđu desničarima su bili bivši narodni poslanik i nekadašnji član opozicionog pokreta Dveri Srđan Nogo i Damjan Knežević, koji se na društvenim mrežama predstavlja kao vođa neregistrovane inicijative "Nema predaje Kosova i Metohije" i organizator takozvanih "Narodnih patrola" koje su u nekoliko navrata presretale migrante i pretile im.\nPrethodno je 8. marta u Beogradu, na poziv nekoliko desničarskih udruženja, organizovana protestna šetnja protiv migranata pod nazivom "masovna narodna patrola".\nKoalicija za zaštitu dece izbeglica i migranata od zlostavljanja i zanemarivanja je upozorila da ove grupe koriste i tehnike zastrašivanja u kojima prave video snimke na kojima se vide ljudi obučeni u crne uniforme, naoružani palicama, kako patroliraju gradovima, presreću ljude i verbalno se iživljavaju nad njima i pretnjama ograničavaju slobodu njihovog kretanja.\nGrupa muškaraca koja sebe naziva "Narodnom patrolom" je 21. februara presretala migrante u centru Beograda, i obaveštavala ih da im "zabranjuju kretanje", uz poruku da će "imati problem" ako neko napadne "srpske žene i muškarce".\nNakon što se taj snimak pojavio na društvenim mrežama, reagovala je policija i Više javno tužilaštvo, a kako je objavio list "Danas" 24. oktobra, taj predmet se u tužilaštvu i dalje nalazi u predistražnoj fazi.\nZbog presretanja izbeglica i migranata u februaru u policiji je saslušan Damjan Knežević.\n"Tolerisanjem nedopustivog ponašanja desničarskih organizacija, nadležni državni organi rizikuju stvaranje sve većih podela u društvu koja uništavaju demokratske vrednosti kao što su poštovanje ljudskih prava i vladavinu prava", ocenila je Koalicija za zaštitu dece izbeglica i migranata od zlostavljanja.\nOva Koalicija je upozorila da su izbeglice i migranti jedna od društvenih grupa koja je u praksi najščešće izopštena iz sistema zaštite ludskih prava, dok im je pristup pravdi različitim mehanizmima u velikom broju slučajeva praktično nedostupan.


Rok za dostavljanje godišnjih finansijskih izveštaja ističe 4. avgusta | Novosadski informativni portal 021\n21:07 > 21:08\nDo tog roka, APR očekuje da još oko 25.000 obveznika dostavi svoje izveštaje, za čije dostavljanje je izuzetno ove godine produžen rok.\nKako je saopšteno, do sada je oko 246.000 obveznika ispunilo tu obavezu. Od tog broja oko 190.000 obveznika dostavilo je redovne godišnje finansijske izveštaje istovremeno sa podacima za statističke potrebe, oko 28.000 je dostavilo izjave o neaktivnosti, dok je redovne godišnje finansijske izveštaje samostalno dostavilo takođe oko 28.000 obveznika.\nImajući u vidu činjenicu da će veliki broj obveznika svoje izveštaje pripremati i dostavljati i tokom vikenda, APR je u subotu i nedelju, 1. i 2. avgusta od 9 do 15 časova, odnosno 4. avgusta do ponoći, obezbedio dežurstva u Registru finansijskih izveštaja i Servis desku, navodi se u saopštenju.\nMask će ipak prihvatiti plaćanje bitkoinom, vrednost kriptovalute odmah skočila\nCena bitkoina je porasla za 10,2 odsto nakon što je direktor "Tesle" Ilon Mask tvitnuo da bi ovaj proizvođač električnih vozila u budućnosti mogao ponovo da prihvata plaćanje ovom kriptovalutom.


Premijer Poljske Mateuš Moravjecki potvrdio je tokom razgovora sa njemačkim kancelarom Angelom Merkel da Varšava ostaje pri vetu koji je stavila na prijedlog budžeta EU zbog toga što je vladavina prava jedan od uslova za dobijanje novčanih sredstava.\nPoljska i Mađarska blokirale su prijedlog budžeta u iznosu od 1,8 biliona evra, uključujući nekoliko milijardi evra za oporavak od pandemije virusa korona.\n“Potvrđujem našu spremnost da stavimo veto na prijedlog budžeta ukoliko ne pronađemo rješenje koje je dobro za EU kao cjelinu, a ne samo za njene pojedine članice”, napisao je Moravjecki na “Fejsbuku”.\nEU trenutno sprovodi istragu protiv vlasti Poljske i Mađarske zbog onoga što u Briselu nazivaju podrivanjem nezavisnosti pravosuđa i medija u tim zemljama.\nMoravjecki je juče u Briselu razgovarao sa premijerom Mađarske Viktorom Orbanom.\nPortparol poljske Vlade Pjotr Miler rekao je državnoj novinskoj agenciji PAP da je Moravjecki poslao još jedno pismo predsjedniku Evropske komisije Ursuli fon der Lajen u vezi sa pokušajima EU da poveže izdvajanje novčanih sredstava sa zabrinutošću u vezi sa vladavinom prava.\nTags\t#Evropska unija\t#Mateuš Moravjecki\t#Poljska\nRyan: Bilo bi 'krajnje spekulativno' reći da se virus nije pojavio u Kini


Čitajte prikaz modernih notebook računara, uporedni test Diamond i ATI 3D kartica kao i nove generacije Pentium ploča, upoznajte domaću ponudu papira za ink-jet štampače... Zatim pročitajte prve utiske o programima Novell NetWare 5 i Outlook 98, detaljan prikaz Microsoft Publisher-a i Install Shield 5.1, nastavak pregleda CAD softvera za arhitekte, naučite da koristite ćirilicu u QuarkXPress-u, upoznajte tajne BGP4 protokola, sajtove koji se bave istraživanjima svemira, razmislite o marketingu na Internetu i sledećoj generaciji Web-a koja je zasnovana na XML-u...\nSpecijalni dodatak, Oracle vodič, olakšaće vam da počnete sa korišćenjem najpoznatije baze podataka prilagođene personalnim računarima.\nU hardverskom bloku čitaćete prikaz tri moderna notebook računara, uporedni test novih ATI i Diamond 3D grafičkih kartica, uporedni test nove generacije Pentium matičnih ploča, prikaz Web kamera, prve utiske o Hewlett-Packard-ovom skeneru i štampaču koji rade "u paru", tekstove o novim idejama za backup (koristite video rekorder!), izboru papira za vaš ink-jet štampač na YU tržištu...\nSoftverski blok donosi opis beta verzije budućeg Novell NetWare 5, prve utiske o Microsoft Outlook-u 98, prikaz Microsoft Publisher-a uz osvrt na "DTP strategiju" najveće softverske kuće sveta, nastavak pregleda CAD softvera koji se koristi u arhitekturi, prikaz kod nas malo poznatog paketa za animaciju Cinema 4D i instalacionog sistema InstallShield 5.1, tekst o prvoj verziji jezika Visual Basic for Applications koja je ugrađena u AutoCAD R14... Posebno izdvajamo prilog koji će vam pomoći da, koristeći Unicode fontove, štampate ćirilicom iz novog QuarkXPress-a 4.\nOpsežan blok posvećen komunikacijama opisuje tajne BGP4 protokola (priključenje na Internet preko više provajdera), donosi tekstove o XML-u (Web sledeće generacije) i pravljenju kanala, opisuje sajtove posvećene svemirskim istraživanjima, kriminalu, marketingu na Internetu...\nProgrameri čitati o ekstenziji Jave koja omogućava programiranje "slaganjem kockica" (JavaBeans) kao i o osnovama digitalnog zvuka pod Windows-om.\n"PC #34" se od petka, 3. aprila prodaje u prostorijama Redakcije, Krušedolska 5-7, po povlašćenoj ceni od 25 dinara. Isporuka pretplatnicima je u toku, a narednih dana pojavljivaće se i na drugim prodajnim mestima. Cena je neizmenjena, a broj možete da naručite i pouzećem, na telefone (011) 451-263 ili 436-855 ili preko weba.\nDa li je došlo vreme da se stoni računar zameni prenosivim? Ovo pitanje mi se ne nameže samo zato što ove redove pišem na Kopaoniku, gde je upravo počeo četvrti YU INFO, najveži skup naših informatičara. Notebook je svojim karakteristikama stigao, pa ponegde i prestigao stoni računar – neke tehnologije, kao što su ravni ekrani, tek treba da pređu u svet klasičnih poslovnih kompjutera. Dovoljno je da nabavite dobru tastaturu koju žete držati na poslu i notebook že obavljati sav dnevni posao... uz brojne prednosti koje obezbeđuje njegova prenosivost.\nNotebook bi bio još mnogo atraktivniji za poslovnog čoveka kada bi se mogao lakše koristiti van kancelarije, a za to su potrebni samo sitni infrastrukturni radovi. U našim hotelima, čak i onim najviše kategorije, kao da još vlada strah da že gost u sobi peglati posteljinu ili kuvati supu, pa često nemate slobodan utikač za računar, mobilni telefon, faks i ostale neophodne stvari; čak su i zauzeti utikači veoma dobro skriveni nameštajem. O telefonskom priključku u koji treba uključiti modem da i ne govorim – da bih napisao i poslao ovaj tekst, morao sam da donesem punu torbu kablova i konektora, a pomeranje nameštaja dođe kao uzgredna gimnastika. Dok toaletni sto u sobama ne postane radni sto i dok se oko njega ne pojave svi potrebni priključci, među kojima naravno i ISDN, moražemo da se snalazimo... a za snalaženje je potreban što fleksibilniji prenosivi računar, čija se konfiguracija lako i brzo menja. U ovom broja „PC“-ja predstavljamo tri takva računara, kao i Philips Velo koji bi uskoro, naročito uz najavljeni Windows CE 2, mogao dostojno da zameni neke notebook računare prethodnih generacija.\nOsim prenosivih računara, predstavljamo i 3D grafičke kartice, mnoge dodatke za vaš PC, analiziramo sledeže verzije operativnih sistema i programa, opisujemo zanimljive sadržaje na Internetu... Tehnička priprema broja bila je prilika da dalje unapredimo izgled „PC“-ja, sledeži mnoge sugestije čitalaca koje su, uporedo sa komplimentima, stizale tokom čitavog marta. Najviše osmeha u Redakciji izazvala je primedba da zaglavlje ove strane nije kompatibilno sa problemom 2000, pa smo morali da podmirimo i svoj deo računa za njegovo rešavanje; nadam se da že programerima širom sveta to uspeti jednako lako. Vaše sugestije, naravno, primamo i dalje – uživajte u ovom broju „PC“-ja i vidimo se 5. maja!


Antonopulos: Biće veća tražnja za bitkoinom nakon što se pojave nove mogućnosti primene\nBTC $60.654 -3,41%\nETH $3.963 -3,38%\nBCH $620 -1,75%\nDOGE $0,25 +0,32%\nBudućnost razvoja kriptovaluta će transformisati status bitkoina na nezamisliv način, kaže Antonopulos.\nJužnoj Koreji će biti potreban bitkoin (BTC) kada se razviju njegove još neotkrivene mogućnosti primene, rekao je Andreas Antonopulos na tekućoj Deconomy konferenciji u Seulu 4. aprila.\nTokom govora na konferenciji, proslavljeni bitkoin predavač i preduzetnik predviđa fundamentalnu promenu prisustva bitkoina na svetskoj sceni.\nNajveća kriptovaluta će uzurpirati trenutni fiat bankarski sistem, rekao je Antonopulos, ali tek nakon razvoja sledeće generacije slučaja upotrebe će se javiti globalna potreba da bitkoin bude korišćen od strane prosečnih potrošača.\n“Ono što radimo ovde danas, jeste pokušaj da simuliramo postojeći sisitem sa manje posrednika i centralizacije, tako da možemo brzo da proširimo i pokrenemo primene koje su apsolutno nemoguće sa trenutnim centralizovanim finansijskim sistemom”, sumirao je Antonopulos i dodao:\n“A tada, i samo tada, će stanovnicima Koreje biti potrebna kriptovaluta.”\nAntonopulos je naglasio činjenicu da, za razliku od utopijskih vizija budućnosti, sadašnja upotreba kriptovalute ostaje ili kao hobi ili kao rezultat razočaranja u banke.\nU ovom trenutku, samo mali deo potrošača koristi bitkoin: to je logično, kaže on, s obzirom na sveukupnu poteškoću kripta i tehničko znanje koje je potrebno za uspešno skladištenje i obavljanje poslova.\nKriptovalute i otvoreni blokčeinovi "samo se usvajaju na mestima gde je nestabilnost sadašnjeg finansijskog sistema toliko ekstreman da su ljudi prinuđeni da koriste nešto što je teško razumljivo, komplikovano za skladištenje, sa veoma loše dizajniranim aplikacijama i sa veoma teškim izrazima", rekao je.\nIpak, s napretkom koji je u toku, bitkoin je barem postavljen da preuzme postojeće platne sisteme kao što su Visa i MasterCard, po njegovom mišljenju.\n"Mi smo spremni da postignemo deset hiljada puta veći kapacitet", dodao je Antonopulos, ponovivši nalaze iz izveštaja o bitkoinu kao budućnosti plaćanja koji je objavljen ranije ove nedelje.\nKako je preneo Cointelegraph, rešenja za skalabilnost bitkoina bi trebalo da pomognu da se dovede do statusa najistaknutijeg svetskog platnog sistema za samo deset godina, pokazalo je istraživanje softverske kompanije DataLight.


► EU negira da su evropski automobili pretnja za SAD\nEvropska unija je danas odbacila navode da izvoz evropskih automobila predstavlja pretnju za SAD nakon što je američki ministar trgovine Vilbur Ros ocenio da uzvozna vozila i autodelovi ugrožavaju nacionalnu bezbednost.\nPortparol Evropske komisije Margaritis Skinjas rekao je da su "EU i SAD partneri u oblasti bezbednosti pa tako ni američki ni evropski proizvodi ne mogu biti bezbednosna pretnja za drugu stranu".\nPredsednik SAD Donald Tramp je za šest meseci odložio donošenje odluke o carinama na strane automobile, što bi posebno jako pogodilo Japan i Evropu.\nTramp se nada da će pretnja carinama na automobile biti dovoljan pritisak da bi se iznudili ustupci u tekućim trgovinskim pregovorima.\nSkinjas je rekao da "ni SAD ni EU ne mogu imati interes da uđu u trgovinski sukob".


Obilježavanje stradanja boraca čete „Petar Pandurević“ | Palelive.com\nPočetna Novosti Aktuelnosti Obilježavanje stradanja boraca čete „Petar Pandurević“\nObilježavanje stradanja boraca čete „Petar Pandurević“\nSluženjem parastosa kod spomen-obilježja u naselju Stara Stanica na Palama u srijedu, 8. juna, biće obilježeno 24 godine od stradanja 14 boraca čete „Petar Pandurević“, koji su na taj dan 1992. godine poginuli u napadu muslimanskih snaga na srpske položaje na Trebeviću.\nParađina je istakao da povodom ovog datuma, Boračka organizacija Pale svake godine organizuje i Memorijalni turnir u malom fudbalu „Petar Pandurević“, koji je ove godine počeo 25. maja, a finalna utakmica biće odigrana 8. juna, nakon parastosa i polaganja vijenaca.\n„Na ovaj način želimo da kroz mlade naraštaje njegujemo i čuvamo tekovine odbrambeno-otadžbinskog rata i da se značajni datumi iz istorije Pala ne zaborave“, rekao je Parađina.\nČeta „Petar Pandurević“, koja je formirana početkom rata, sa 200 hrabrih i odvažnih ljudi čuvala je srpske položaje na Trebeviću i obišla brojna ratišta širom Republike Srpske.\nPrethodni članakKUD „Crnjelovo“ pobjednik 19. Festivala dječijeg folklora Srpske\nNaredni članakMedalje za tekvondoiste „Romanije“


Kriza u DOS-u i iduæe godine - 2001-12-24\n24 decembar, 2001\nDemokratska stranka Srbije insistira da joj se vrati mesto predsednika Parlamenta pa da tek onda zapoènu razgovori o novom koalicionom sporazumu. S druge strane, ostale èlanice DOS–a zahtevaju od Demokratske stranke Srbije da prvo podrži Ðinðiæev kabinet da bi se uopšte kasnije moglo razgovarati o nekim njenim zahtevima, ukljuèujuæi i vraæanje mesta predsednika Parlamenta.\nPotpredsednik Demokratske stranke Srbije Dragan Maršiæanin ocenio je, meðutim, da je Vlada Srbije antireformska, da svesno koèi promene u zemlji zarad održanja na vlasti pojedinih lidera DOS-a i da nije ispunila 90 odsto obeæanja. Maršiæanin smatra da je najbolji naèin za prevazilaženje krize u vladajuæoj koaliciji prihvatanje predloga njegove stranke i redefinisanje koalicionog sporazuma. Demokratska stranka Srbije bi ušla u vladu ako bi ona suštinski izmenila sadašnji naèin rada i poèela da sprovodi izborni program DOS-a, rekao je Maršiæanin i zatim upozorio da vreme za postizanje dogovora oko izlaska iz politièke krize polako izmièe posle èega preostaju, na žalost, oni nepovoljniji naèini za rešavanje te krize, a to su prevremeni republièki izbori.\nS druge strane, predsednik Demohrišæanske stranke Srbije i jedan od lidera DOS–a Vladan Batiæ izjavio je da æe Predsedništvo DOS-a oduèivati o zahtevu Demokratske stranke Srbije da joj se vrati mesto predsednika republièkog parlamenta, ali da pre toga moraju biti razmotrena neka druga pitanja. Postoji prethodni uslov koji Demokratska stranka Srbije mora da ispuni, a to je da podrži republièku vladu, kaže Batiæ, pa potom neæe bit prepreka da ta stranka ponovo dobije mesto predsednika Parlamenta. Batiæ je kao ministar pravde Srbije naveo da ne oèekuje znatniju rekonstrukciju republièke vlade veæ samo popunjavanje upražnjenih mesta i eventualno formiranje nekih novih ministarstava.